Propolis C-100 tablete sa ukusom pomorandže, | Herba Apoteka :: Online\nPropolis C-100 tablete sa ukusom pomorandže\nŠifra proizvoda: 0682 Brend: Ekofarm\nPropolis C-100 predstavlja dodatak ishrani na bazi ekstrakta propolisa i vitamina C. Njegova upotreba posebno se preporučuje u vreme smene godišnjih doba, kada se češće javljaju bakterijske i virusne infekcije. Ispoljavaju blagotvorno dejstvo u toku infekcija gornjih disajnih puteva izazvanih virusima ili nekim bakterijama (streptokok, stafilokok), kao što su upala ždrela, krajnika ili glasnih žica, te u toku infekcija usne duplje izazvanih virusom herpesa, kod lečenja oralne kandidijaze i u slučaju pojave afti u usnoj duplji usled pada imuniteta. Njihov pažljivo izbalansiran sastav doprinosi sinergističkom dejstvu aktivnih principa, te sledstvenom jačanju imuniteta i otpornosti organizma na prehlade i infekcije. Prirodna aroma pomorandže obezbeđuje prijatan ukus tableta i efikasno maskira gorčinu propolisa.\nVitamin A + D3 kapsule Alkaloid\n- 50 kapsula\nVitamin A+D3 kompanije Alkaloid je dijetetski suplement, koji sadrži dva izuzetno značajna sastojka.\n• Vitamin A pomaže održavanje zdrave kože i sluzokože, a doprinosi i očuvanju dobrog vida i normalne funkcije imunog sistema.\n• Vitamin D pomaže normalnu resorpciju kalcijuma i fosfora, te doprinosi zdravim kostima i normalnoj mišićnoj funkciji. Nedostatak vitamina D može izazvati osteomalaciju (omekšavanje kostiju) kod odraslih i osteoporozu kod starijih osoba.\nVitаmin A+D3 Alkаloid koristi se kod dece i odrаslih, u slučaju hipovitаminoze A i D prouzrokovane nedovoljnim unosom putem hrаne, kаo i kod povećаne potrebe zа ovim vitаminimа: kod dece stаrije od 4 godine, trudnicа i dojiljа (nаdoknаdа dnevnih potrebа). Njegova upotreba preporučuje osobama svih uzrаsta, posebno u mesecimа kаdа kožа nije izloženа UV zrаcimа.\nSolgarov Vitamin C za žvakanje namenjen je kao dodatak u ishrani osobama oslabljenog imuniteta, sklonim čestim prehladama, gripu, sezonskim alergijama, kao i osobama koje osećaju umor, malaksalost i iscrpljenost usled velikih psihičkih ili fizičkih napora.\n- smanjena podložnost prehladama i gripu\n- smanjen rizik za bakterijske i virusne infekcije\n- stimulisano stvaranje kolagena i zdravija koža\nNow NAC (N-Acetyl Cysteine) 600mg\nGlutation, u čijoj sintezi učestvuje NAC, neophodan je za zdravu i normalnu funkciju imunološkog sistema. Uzroci opadanja njegovog nivoa su različiti, od spoljnih, u obliku loše ishrane i konzumiranja štetnih materija, do unutrašnjih, kao što je stres, koji obuhvata i redovno bavljenje sportom, kako profesionalno, tako i rekreativno. Premor i fizički napor često prate nazebi i infekcije respiratornih organa, usled pada imuniteta. NAC igra značajnu ulogu u aktivnosti i stvaranju belih krvnih zrnaca, koja su zadužena za imunološki odgovor organizma.


Parafirani ugovori: Preko granice sa Hrvatskom i nakon 1. jula – Magazin Plus\nHome/Parafirani ugovori: Preko granice sa Hrvatskom i nakon 1. jula\nU Zagrebu su parafirana dva ugovora između Bosne i Hercegovine i Hrvatske kojim se regulišu pogranični promet i zvanični granični prijelazi između dviju zemalja od 1. jula, kada susjedna Hrvatska postaje punopravna članica Evropske unije, saopšteno je iz Ministarstva sigurnosti BiH u Sarajevu.\nKao što je javnosti poznato, postojao je problem u vezi s neusvajanjem odluke o novom šefu delegacije od Predsjedništva BiH.\nMinistarstvo sigurnosti BiH je uspjelo prevazići ovaj problem. Naime, uz saglasnost kolega iz Republike Hrvatske i Evropske unije pronađen je modus koji podrazumijeva da Ugovor o graničnim prijelazima u ime BiH parafira kompletan šestočlani pregovarački tim koji boravi u Zagrebu.\nNavedeni ugovori će po hitnoj proceduri biti upućeni Vijeću ministara BiH, a potom i u Predsjedništvo BiH, radi određivanja ministra koji će ih u ime BiH potpisati na svečanoj ceremoniji u Briselu krajem ovog mjeseca.\nPo usvajanju navedenih parafiranih ugovora na nivou Vijeća ministara i Predsjedništva, Bosna i Hercegovina će izbjeći scenarij koji bi podrazumijevao da od 1. jula granice između BiH i Hrvatske budu zatvorene za promet ljudi i roba, što bi imalo nesagledive posljedice za sve građane Bosne i Hercegovine.\nVideo: BIOS se predstavio na FARMA danu u Švedskoj ambasadi u BiH


Zmajevi sa Iranom 12. avgusta u Sarajevu\nFudbalska A reprezentacija Bosne i Hercegovine 12. avgusta odmjeriće snage sa Iranom, a meč će biti odigran u Sarajevu, odlučio je Miroslav Ćiro Blažević, selektor našeg nacionalnog tima, potvrđeno nam je iz N/FS BiH.\nU Nogometni / Fudbalski savez BiH stigle su dvije ponude, od Bahreina za gostovanje naših Zmajeva u Beču, te Irana koji se ponudio da dođe u našu zemlju. Selektor Blažević na kraju se odlučio za meč sa Irancima kojima smo „dužni“ utakmicu još iz vremena kada je Meho Kodro odbio voditi reprezentaciju u Teheran, nakon čega je smijenjen.\nPrijedlog ugovora sa Irancima već je stigao u bh. kuću fudbala i tokom dana će biti potpisan i proslijeđen u sjedište iranskog saveza u Teheran. Meč sa Iranom biće posljednja provjera našem reprezentativcima pred mečeve kvalifikacija protiv Armenije (5. septembra) u Yerevanu i Turske (9. septembra) u Zenici.


Fudbaleri Trepče u subotu dočekuju ekipu Apolona 2018 - Radio Kontakt Plus\nFudbaleri Trepče u subotu dočekuju ekipu Apolona 2018\nsport12:42, 10.10.2018Izvor: Radio Kontakt Plus\nŽITKOVAC - FK Trepča iz Kosovske Mitrovice, u subotu od 14.30h ugostiće FK Apolon 2018 iz Kraljeva, u okviru 8. kola Šumadijsko - Raške zone.\nNakon dve vezane pobede protiv izuzetno jakih rivala, FK Trepča će pred svojim navijačima imati priliku da pokaže da pobede u prethodna dva kola nisu slučajnost, već plod napornog rada u poslednjih nekoliko nedelja.\n"Igrači su vredno radili nekoliko nedelja unazad, spremali smo se ozbiljno i centar svih dešavanja u klubu kod nas je prva naredna utakmica. Sigurno da imponuju dobri rezultati u poslednja dva kola, ali moram da napomenem da nema mesta euforiji. Moramo ostati skoncentrisani, jer su ovo veoma osetljivi trenuci podizanja forme ekipe", kazao je šef stručnog štaba FK Trepča - Mikica Gošić.\nBiće ovo odlična prilika za igrače mitrovičke ekipe da se pobedom priključe gornjem delu tabele.\n"Nadamo se da će lepo i sunčano vreme koje se očekuje za vikend, kao i dobri rezultati ekipe u poslednja dva kola, primamiti veliki broj ljubitelja najlepše sporedne stvari na svetu, tako da očekujemo popriličan broj gledalaca na stadionu u Žitkovcu. Kao i uvek do sada, koristimo priliku da pozovemo naše verne navijače da sportskim i fer navijanjem pomognu i podrže Trepču", dodao je član uprave kluba - Dušan Drobac.\nMeč FK Trepča - FK Apolon 2018 (Kraljevo) na programu je u subotu, 13. oktobra, sa početkom u 14.30h na stadionu u Žitkovcu.


Masterclass i radionica za scenariste sa Filom Parkerom :FCCG\nMasterclass i radionica za scenariste sa Filom Parkerom\nFilmski centar Crne Gore organizovaće 27. marta masterclass predavanje i radionicu za scenariste sa poznatim skript doktorom iz Velike Britanije, Filom Parkerom.\nGlavna tema otvorenog masterclass predavanja je “Žanr u razvoju igranog filma”. Predavanje će biti organizovano od 10.00h do 13.00h.\nRazvoj ideja će biti u fokusu radionice koja će biti organizovana u periodu od 15.00h do 19.00h. Za radionicu će biti selektovane četiri ideje koje će, kroz grupni rad, biti analizirane u dijelu žanra, upotrebe priče za formiranje zapleta, osnovne teme i važnosti stila u određivanju prirode likova i karakterizacije.\nRadionica se u cijelosti odvija na engleskom jeziku, putem aplikacije Zoom.\nZa radionicu je potrebno popuniti aplikacioni formular – Application form_workshop with Phil Parker


Hotel Vojvodina - Health Tour\n» » Location » Hotel Vojvodina\nSvaki MAT hotel je jedinstven, dizajniran za goste koji očekuju punu udobnost. Bilo da je u pitanju poslovni put ili odmor, na raspolaganju su hoteli u Novom Sadu, Zrenjaninu i Beogradu.\nHotel Vojvodina u Zrenjaninu je smešten u samom centru grada, nadomak centralne pešačke zone, većine gradskih znamenitosti kao i kulturnih, istorijskih i trgovačkih sadržaja. Oduvek je predstavljao turistički simbol ovog prelepog grada. Osećaj prijatnog ambijenta, opuštene atmosfere i uslužno osoblje su nezamenljivi faktori koji utiču na pozitivnu percepciju gosta. Smeštajni sektor sačinjen od 92 smeštajne jedinice upotpunjuju restorani „Elegant“ i „Ekskluziv“ sa izvanrednim uslovima za organizaciju različitih proslava, većih poslovnih ručkova i slično. U okviru hotelske ponude je i biznis centar sa konferencijskom salom i poslovnim salama koje predstavljaju pravi izbor za poslovne goste, kao i mnogobrojni wellness sadržaji.\nNajam konferencijske sale i poslovnih sala uključuje savremenu audio/vizuelnu opremu, kablovski internet, Wi-Fi i prostor za kafe pauze/aperitiv bar sa terasom.\nLokacija: Trg slobode 3-5, 23000 Zrenjanin, Srbija\nVeb sajt: https://hotel-vojvodina.rs/


Generalna skupština UN-a usvojila odluku o borbi protiv terorizma koji zloupotrebljava religiju – In reformator\nGeneralna skupština UN-a usvojila odluku o borbi protiv terorizma koji zloupotrebljava religiju\nApril 3, 2019 Urednik 306 Views generalna skupština, Mevlut Cavusoglu, new york, un\nNa inicijativu Republike Turske, Generalna skupština Ujedinjenih nacija usvojila je odluku o borbi protiv nasilja i terorizma koji se naslanjaju i zloupotrebljavaju vjeru ili religiju, javlja Anadolu Agency (AA).\nOdluku je predložio šef turske diplomacije Mevlut Cavusoglu, a Generalna skupština je jednoglasno usvojila taj akt.\nU odluci se najoštrije osuđuje nedavni teroristički napad na dvije džamije na Novom Zelandu, te se pozivaju sve članice UN-a da zajednički rade na prevenciji takvih napada.\nCavusoglu se nakon sjednice Generalne skupštine sastao s visokim komesarom UN-ovog Saveza civilizacija Migulom Moratinosom, a na sastanku je naglašena neophodnost globalne borbe protiv islamofobije, ksenofobije i retorike mržnje.\nŠef turske diplomacije će u Washingtonu prisustvovati i zasjedanju Vijeća ministara Sjevernoatlantskog saveza (NATO) koji proslavlja jubilarnu 70. godišnjicu osnivanja.\n← Emir Hadžihafizbegović napisao otvoreno pismo Miloradu Dodiku\nParlament Venecuele oduzeo imunitet lideru opozicije Juanu Guaidu →


19.02.2020 / 08:02 BiH - Vremenska prognoza\nTemperature zraka u 07.00 sati: Bjelašnica -6 stepeni, Drvar -4, Jajce -3, Livno -2, Sanski Most -1, Banja Luka, Grude i Sokolac 0, Bugojno 1, Doboj, Ivan-sedlo i Tuzla 2, Bihać, Sarajevo, Široki Brijeg i Srebrenica 4, Gradačac i Stolac 6, Trebinje 8, Mostar 11 i Neum 12 stepeni.\nDanas će u Bosni i Hercegovini biti umjereno do pretežno oblačno vrijeme. U drugoj polovini dana u nizinama se očekuje kiša, a u višim područjima susnježica i snijeg. Krajem dana i tokom večeri, sa srijede na četvrtak, kiša će i u nižim područjima Bosne prelazit u susnježicu i snijeg. Vjetar slab do umjerene jačine sjeverozapadnog smjera, a u večerenjim satima na momente i poljačan. Najviša dnevna temperatura zraka uglavnom između 4 i 10, na jugu zemlje do 14 stepeni.


Priliv deviza iz dijaspore veći za 21% › Made-in-Germany.rs\nSrpski gastarbajteri su za osam meseci ove godine po osnovu doznaka, odnosno ličnih novčanih transfera, poslali u otadžbinu 2,3 milijarde eura, što je za 20,8 posto više nego u istom periodu prošle godine, pokazuju podaci Narodne banke Srbije (NBS).\nKako se dalje navodi, građani Srbije koji su na privremenom ili dužem radu u inostranstvu, poslali su u maticu po osnovu registrovanih doznaka 1,2 milijarde eura, dok je vrednost neregistrovanih doznaka, van bankarskih računa i brzog transfera novca, procenjena na oko 1,1 milijardu eura.\nPreko bankarskih računa i brzog transfera novca za osam meseci ove godine je izvršeno 1,284 miliona transakcija, sa vrednosnim prosekom slanja od oko 930 eura. Najveći priliv doznaka, u iznosu od 365,3 miliona eura, bio je registrovan u avgustu.\n„Priliv deviza je relativno stabilan i njegovo učešće u bruto domaćem proizvodu (BDP) kreće se na nivou od oko 8 posto, što očekujemo i u ovoj godini“, kažu u centralnoj banci.\nPodaci Svetske banke (SB), koja doznake obračunava u američkim dolarima, pokazuju da su građani Srbije iz inostranstva u poslednjih deset godina poslali 41,5 milijardi dolara, što proračunato po sadašnjem kursu, iznosi 36,5 milijardi eura. Godišnje to u proseku iznosi tri milijarde eura, što je daleko više nego što su u istom periodu uložili strani direktni investitori u Srbiji.\n– U 2016. godini priliv doznaka bio je 36 posto veći od priliva stranih direktnih investicija u Srbiji. Dijaspora je u 2017. godini poslala više od 3,6 milijardi dolara, a podaci Svetske banke pokazuju da je to povećanje od 12 posto u odnosu na prethodnu godinu. U odnosu na BDP, doznake migranata iznosile su 8,4 posto. Praktično dve trećine doznaka, ili 64 posto, stizale su iz zemalja EU – navodi profesor Vladimir Grečić, član Srpske akademije ekonomskih nauka i ekspert za migracije.\nNajveći deo pristiglih doznaka, oko 80 posto, realizuje se u eurima. Posmatrajući evropske zemlje, srpski gastarbajteri najviše novca šalju iz Nemačke i Švajcarske, 39,4 posto i 23 posto.


Puštanje u saobraćaj dela Bulevara patrijarha Pavla od Košutnjaka do Ulice Pere Velimirovića moraće da sačeka drugu polovinu juna\nIako je kolovoz kompletno asfaltiran i linije iscrtane, na prestoničkom "Skadru na Bojani" preostalo je da se poveže signalizacija i uredi teren, čime će radovi posle skoro pune tri godine biti završeni. Takođe, trenutno se uklanjaju šine i kontaktne mreže na prvoj etapi od Hipodroma do Košutnjaka, pišu Novosti.\nIzmeštanje korita Topčiderke, što je bio preduslov za proširenje ulice, započeto je marta 2018. godine. Urađen je tada novi most u Pere Velimirovića i zacevljen Kaljavi potok. Radovi na drugoj etapi rakovičkog bulevara dugoj 1,8 kilometara počeli su još u septembru 2019. godine, a rokovi za završetak ovog projekta prolongirani su nekoliko puta.\nNadležni su kao prvobitni kraj uređenja najavili proleće 2021. godine, ali je tada rok pomeren za početak septembra. Zbog nedostatka radnika i problema sa projektnom dokumentacijom koja nije bila usklađena sa stvarnim položajem postojećih podzemnih instalacija na terenu, ni taj rok nije ispoštovan. Poslednju najavu kako će ova ulica za saobraćaj biti puštena početkom maja dali su za naš list iz Direkcije za građevinsko zemljište, međutim, otvaranje je ponovo pomereno.\n- U etapi radova između Pere Velimirovića i Košutnjaka izgrađene su obe kolovozne trake, završeno je uređenje raskrsnice sa Ulicom Pere Velimirovića i postavljene su sve podzemne instalacije - kažu. - U toku je ugradnja ivičnjaka tramvajske baštice, radovi na povezivanju signalizacije i uređenju terena, kako bi se u drugoj polovini juna saobraćaj pustio u obe kolovozne trake.\nOsim druge faze, trenutno su u toku radovi i na prvom sektoru ovog putnog pravca, od Hipodroma do Košutnjaka, koje izvodi grupa dobavljača na čelu sa firmom "RAS Inženjering".\n- U toku je uklanjanje šina i kontaktne mreže od Hipodroma, pored Topčiderskog parka trasom nekadašnje železničke pruge, do početka druge etape - ističu iz Direkcije. - Vrednost radova je 2,05 milijardi dinara, a rok za izvođenje je 360 dana od uvođenja u posao. Izgradnja će se odvijati na trasi napuštene železničke pruge, čime je potpuno sačuvan Topčiderski park na ovom potezu. Projektom je obezbeđeno denivelisano ukrštanje tramvaja i drumskog saobraćaja, što znatno povećava bezbednost svih učesnika u saobraćaju. Dužina nove saobraćajnice je 1.940 metara i planirane su po dve saobraćajne trake po smeru, razdvojene razdelnim pojasom širine četiri metra, dok će trotoari biti promenljive širine, a najmanje dva metra. Na trasi su planirana dva kružna toka i trokraka raskrsnica sa Bulevarom vojvode Mišića.\nDo Vidikovca u drugoj etapi\nKada se Bulevar patrijarha Pavla poveže sa Mostom na Adi, građani će umesto da skreću levo pored Topčiderskog parka i prema Teodora Drajzera, što je inače usko grlo, ići pravo bulevarom sa četiri trake i obilaziti Topčiderski park. Takođe, u planu je i uređenje dela ulice od Pere Velimirovića do Vidikovca, što predstavlja treću etapu ovog projekta.\nBulevar patrijarha Pavla Radovi\nPovezivanje Bulevara patrijarha Pavla sa Mostom na Adi, kako teku radovi: Novi rok za jedan deo pomeren na maj, šta je još sve preostalo\nSaobraćaj u Bulevaru patrijarha Pavla od jutros se odvija novoizgrađenom saobraćajnom trakom\n23:19 "KAD SAM PRIŠAO, UHVATILA ME JE JEZA OD ONOGA ŠTO SAM VIDEO" Stefan se našao na mestu na kom su stradali mladići iz Čačka: Bila je hitna, policija, video sam da se nešto dešava, mislio sam da mogu da pomognem\n23:16 "SINA NISAM VIDEO ČETIRI MESECA" Gastozov otac oštro o njegovog karijeri, ali i DEVOJKAMA: "Nisu mi se svidele"\n23:11 Matić:Do 20 sati u poštama podeljeno 20.553 vaučera za odmor u Srbiji


RTS :: Atanasković: Fokus na investicijama i razvoju preduzetništva\nEkonomija Atanasković: Fokus na investicijama i razvoju preduzetništva\nutorak, 24. nov 2020, 14:06 -> 14:19\nNajveći deo budžeta Ministarstva privrede i naredne godine biće usmeren na programe podrške privredi za nove investicije koje će nastaviti da pozitivno utiču na rast BDP-a, rekla je ministarka privrede Anđelka Atanasković.\nMinistarka privrede je na Beogradskom ekonomskom forumu rekla da se podrška nastavlja u tri smera- ka velikim investicijama, razvoju preduzetništva i unapređenju poslovne infrastrukture.\nU budžetu je za podsticaj privredi izdvojeno 17,6 milijardi dinara, od čega za podsticaje za direktne investicije nešto više od 15 milijardi dinara, naglasila je.\nZa podršku razvoju preduzetništva izdvojeno je 2,1 milijarda dinara, od čega dve milijarde za nekoliko programa podrške sektoru malih i srednjih preduzeća i preduzetništva i to za nabavku opreme, za početnike u poslovanju, a jedan od programa biće posvećen i afirmaciji ženskog preduzetništva.\nKada je reč o infrastrukturnim projektima i merama regionalnog razvoja u budžetu je planirano oko 1,6 milijardi dinara, dodala je Atanasković.\nMinistarka je rekla da je od izuzetnog značaja kada su u pitanju investicije to što nijedan projekat nije zaustavljen i da se nijedan investitor nije povukao.\nNajave dolaska nekih novih investitora\nDodala je da imamo najave dolaska nekih novih investitora, što je, navela je - ohrabrujući signal.\n"Cilj će svakako biti dovođenje visoko tehnoloških kompanija, što će podići tehnološki nivo naše privrede, omogućiti otvaranje novih radnih mesta i za visoko obrazovni kadar, a samim tim veće plate i bolji standard građana", rekla je Atanasković.\nOna je ukazala i da svakako moramo iskoristiti šansu i privući velike kompanije za koje se očekuje da će preseliti svoju proizvodnju sa udaljenih tržišta bliže matičnim zemljama.\n"Srbija će nastojati da zadrži prvu poziciju po vrednosti investicija u ovom delu Evrope. U tom smislu nam je bitan Mini šengen, ekonomski projekat čiji je cilj uspostavljanje jednstvenog tržišta na Zapadnom Balkanu, ukidanje prepreka u razmeni dobara i usluga, kao i slobodno kretanje ljudi i kapitala", naglasila je ministarka.\nStvaranje tržišta od skoro 20 miliona stanovnika, sa ujednačenim uslovima poslovanja, uklonjenim birokratskim preprekama i sa olakšanom fluktuacijom radne snage, bilo bi posebno atraktivno i za buduće investitore, dodala je ona.\nMinistarka je rekla da bez obzira na krizu izazvanu pandemijom Kovida 19 koja je pogodila čitav svet, brojke ukazuju na to da smo uspeli da sačuvamo privredu.\n"Pojačaćemo aktivnosti na privatizaciji"\nMinistarstvo privrede će u narednom periodu pojačati aktivnosti na privatizaciji i raspisaće javne pozive za 20-tak preduzeća, od oko 70 koja se trenutno nalaze u privatizacionom portfoliju Ministarstva, a za koje je to moguće, najavila je ministarka Atanasković.\nAtanasković je na Beogradskom ekonomskom forumu rekla da očekuje iskorake kada je u pitanju privatizacija Petrohemije.\nNavela je i da su u prethodnih pet godina uspešno rešeni najveći izazovi, kao što su veliki giganti - Železara, Galenika, RTB Bor i PKB korporacija te da možemo biti zadovoljni dosadašnjim rezultatima.\n"Verujemo da ćemo za ostale velike kompanije naći rešenje. Očekujemo iskorake kada je u pitanju privatizacija Petrohemije", istakla je ministarka privrede.


BIHAĆ: Povodom 24. godišnjice 5. Korpusa KIK Una-Sana i KIK Sana odigrali revijalnu utakmicu - mojusk.ba\nBIHAĆ: Povodom 24. godišnjice 5. Korpusa KIK Una-Sana i KIK Sana odigrali revijalnu utakmicu\nPovodom obilježavanja 24. godišnjice 5. Korpusa Armije R BIH, večeras je u Bihaću odigrana revijalna utakmica košarke u kolicima u kojoj su snage odmjerile dvije najtrofejnije ekipe u Bosni i Hercegovini u ovom sportu.\nPrije samog početka utakmice, igračima su se na terenu pridružili premijer Unsko – sanskog kantona, gospodin Husein Rošić i ministar za pitanje boraca i RVI, gospodin Dževad Malkoč. Ovim gestom su pokazali da su čvrsto uz ovu populaciju ljudi koji su među zaslužnijim za odbranu Bosne i Hercegovine od ruke agresora i ovom prilikom su uručili prigodne poklone.\nNaime premijer Rošić je sufinancirao nabavku 2 kolica (električna i obična aktivna) za dva najteža RVI, a vrijednost tih kolica je 28 000 KM. Kolica su dobili Enver Midžić i Emin Halilagić koji su ovim poklonom oduševljeni i veoma zahvalni Vladi Unsko – sanskog kantona na čelu sa premijerom Rošićem.\nMinistar Dževad Malkoč je dugogodišnji prijatelj klubova KIK UNA-SANA iz Bihaća i KIK SANA iz Sanskog Mosta što je dokazao i ovom prilikom. Ministar Malkoč je uručio i jednoj i drugoj ekipi po 5 profesionalnih Molten lopti i poželio im svu sreću u budućem radu.\nSpomenimo i to da je utakmica prošla u fer i korektnoj igri u kojoj je domaćin pobijedio rezultatom 82:78.\nUtakmica je odigrana pred nešto više od 150 gledalaca.\nSedmi poraz Krajine: Ekipa “Konjuha” prejaka za Cazinjane na domaćem terenu\nIzmjene Zakona o sigurnosti saobraćaja BiH: Nove kazne i do 1.000 KM?


Medenica može da bude vrlo nezgodan svedok ako odluči da progovori – DnevniZurnal\nMedenica može da bude vrlo nezgodan svedok ako odluči da progovori\nby admin 18/04/2022, 14:54 2k Views\nIzvršna direktorka Mreže za afirmaciju nevladinog sektora (MANS) Vanja Ćalović kaže da je pitanje kako će dalje teći postupak protiv nekadašnje predsednice Vrhovnog suda Crne Gore i dodaje da je veliki korak već što je neko Vesnu Medenicu lišio slobode.\n„Važan i hrabar korak novog specijalnog tužioca. Međutim, mi u sudstvu nismo imali nikakvu reformu, ono je ostavljeno onavkim kakvim ga je ostavila Vesna Medenica i zbog toga kažem da ćemo videti da li će ona biti zadržana ili neće, a kamoli kasnije da li će biti podignuta optužnica“, rekla je dodajući da je upravo Medenica birala kadrove u vrhu pravosuđa i sudstva.\nOna je rekla da će biti zanimljivo videti da li će sudija za istragu odrediti njeno zadražavanje jer, kako navodi, sasvim sigurno može da utiče na svedoke, postupajuće sudije i pojedine sudije za istragu.\n“Znamo da Vesna Medenica može da bude vrlo nezgodan svedok za mnoge ako odluči da progovori, uključujući neke koji i danas obavljaju neke od najviših državnih funkcija. Videćemo kojim putem će poći – da li će pratiti stope Svetozara Marovića, ćutati i čekati da se farsično odigra postupak ili ćemo konačno videti nešto drugačije od strane našeg pravosuđa”, kazala je Vanja Ćalović.


Đorđević doveo prvo pojačanje u Bolonju | Novosti.RS\nĐorđević doveo prvo pojačanje u Bolonju\nponedeljak, 15. 06. 2020. u 19:28\nMiloš Teodosić i Aleksandar Đorđević Foto: D. Stjepanović\nOd 2016. do 2018. nosio je dres Olimpije iz Milana, sa kojom je osvojio titulu šampiona Italije. Bio je član "azura" na Mundobasketu u Kini 2019\nALEKSANDAR Đorđević polako kompletira Virtus. Prvo pojačanje tima iz Bolonje je reprezentativac Italije Avud Abas (27), ugovor je na tri godine, a prethodne dve proveo je u Breši, u kojoj je do prekida sezone u proseku beležio 14 poena po meču.\nOd 2016. do 2018. nosio je dres Olimpije iz Milana, sa kojom je osvojio titulu šampiona Italije. Bio je član "azura" na Mundobasketu u Kini 2019.\n07:25 POKLONILI SE SENAMA RATNIKA: Prinčevski par oduševljen lepotama zapadne Srbije\nPRINC Filip Karađorđević nedavno se, sa suprugom Danicom i dvogodišnjim sinom Stefanom, vratio iz Londona u Srbiju, gde nameravaju da ostanu i žive.


Dušan Janjić: Demokratija nas razbolela - Idemo na izbore k'o na slave - Televizija LeskovacTelevizija Leskovac\n« Pomozimo Gordani da dovrši kuću\nTeška pobeda Zdravlja u Surdulici »\nLeskovac – Za predsednika opštinskog odbora Aktivne Srbije u Leskovcu, na sinoć održanoj osnivačkoj skupštini, postavljen je Miloš Ilić koji je obavljao poslove poverenika stranke.\nPredsednik stranke doktor Dušan Janjić izjavio je ovom prilikom da će Aktivna Srbija na predstojeće parlamentarne izbore ići u koaliciji sa nekom od četiri najveće grupacije stranaka na političkoj sceni Srbije.\n-Razgovori su u toku, a prednost kod izbora koalicionog partnera imaće opcija koja garantuje sociodemokratsku orjentaciju i trajanje koalicije više od godinu i po dana, rekao je Dušan Janjić.\nOnje istakao da će izbori biti puni iznenađenja jer će izlaznost biti veoma mala ali da su važni jer će pozicionirati vlast za naredne dve godine kada će se dogoditi važne stvari kao što su promena Ustava i napredovanje reformi.\n-Nezadovoljstvo u narodu je veliko, investicija nema tako da je SNS dobro procenio da sadašnju popularnodt iskoristi kako bi u nekom novom sazivu pokušao da postigne više, a da li će uspeti u tome? Pa to ne zavisi od SNS – a, kazao je Janjić.\nOn je istakao i da Aktivna Srbija ima kompromisni model Zakona o radu.\n-Nije trebalo da dođe do ovoga do čega je došlo, ali očigledno je da su sindikalne vođe postale dosta korumpirane od strane političara, rekao bih malo i kriminalizovane tako da su oni više gledali interes da sruše ministra i omoguće sazivanje izbora nego li da se dogovore oko prava radnika, rekao je predsednik Aktivne Srbije dr Dušan Janjić.\nNa osnivačkoj skupštini članstvu su se obratili novoizabrani predsednik Opštinskog odbora Miloš Ilić, član predsedništva stranke Jasmina Barać Petrović i potpredsednik Izvršnog biroa doktor Vojislav Klačar.


Cvetanović posetio odbojkaške klubove - JUGPRESS\nCvetanović posetio odbojkaške klubove\nGradonačelnik Leskovca Goran Cvetanović sa svojim timom posetio je Ženski odbojkaški klub „Leskovac 98“ i Odbojkaški klub „Dubočica“ čestitavši pritom devojkama na plasmanu u Prvu „B“ ligu, a momcima na izborenom opstanku u Prvoj ligi. U ime lokalne samouprave obratio se gradski većnik Andrija Atanasković koji je rekao da Grad Leskovac ulaže svake godine sve više novca u svoje sportiste, što se vraća kroz postignute rezultate.\nKapiten OK „Dubočica“ Uroš Bulatović naznačio je da su odbojkaši ove godine imali jako tešku sezonu i jedva izborili opstanak.\n„Mi pokušavamo da izgradimo pozitivan imidž kluba i samim tim privučemo mlade naraštaje, jer su deca baza svakog kluba. Za to je mnogo značajna finansijskoj pomoći koju klub dobija od grada. Trudićemo se da opravdamo to poverenje i sledeće godine.“\nJovana Stojanović, članica ŽOK „Leskovac 98“, ističe da su vrednim radom i rezultatima pokazale da se i na jugu igra isto kvalitena odbojka kao što se igra i u ostalim delovima Srbije.


Održana 27. sednica Gradskog veća u Leskovcu – Info Centar Juga\nOdržana 27. sednica Gradskog veća u Leskovcu\nVećnici su na danas održanoj sednici razmatrali i usvojili Predlog Odluke o završnom računu grada Leskovca za 2020. godinu. Kako je u obrazloženju kazala šef Odeljenja za finansije Marija Milosavljević na osnovu završnog računa ukupno ostvareni prihodi i primanja u prošloj godini iznose 4 milijarde 150 miliona i 470 hiljada i 150 dinara, što predstavlja izvršenje od 91,1 odsto. U strukturi rashoda završni račun, kako je dodala Milosavljevićeva iznosi 4 milijarde i 30 miliona 639 hiljada dinara što predstavlja 88,5 procenata.\nOna je naglasila da je u konsolidovanom završnom računu budžeta iskazan suficit u iznosu od 16 miliona i 575 hiljada dinara kao razlika između ostvarenih tekućih primanja nastalih po osnovu prodaje nefinansijske imovine i ukupno izvršenih tekućih rashoda i izdataka za nabavku nefinansijske imovine.\nOvaj račun pokazuje da je u grupi prihoda najzastupljeniji porez na dohodak, dobit i kapitalne dobitke koji su ostvareni u iznosu od milijardu i 655 miliona i 567 hiljada dinara.\nNa rashodnoj strani najveći su tekući u iznosu od 3 milijarde i 338 miliona i 308 hiljada i 198 dinara. Najviše su na rashodnoj strani zastupljeni rashodi za zaposlene koji učestvuju sa 28,5 procenata.\nNa ovoj sednici razmatran je i usvojen i Predlog odluke o jednostranom raskidu Ugovora o zakupu poljoprivrednog zemljišta u državnoj svojini.\nKako je kazala, šef Odeljenja za imovinsko pravne poslove ovaj raskid predložilo je Gradsko pravobranilaštvo uz obrazloženje da se zemljište više od 10 godina ne obrađuje u da šteti i susednim parcelama jer je veoma zapušteno.\nNa sednici je data saglasnost i JKP Grdelica na dopunu cenovnika usluga koje se odnose na usluge letnjeg održavanja kao što su potkresivanje drveća pored puta i košenje trave i održavanje jarkova puta na teritoriji Grdelice i Predejana.\nVećnici su na ovoj sednici dali i saglasnost na Rešenje kojim se otuđuje zemljište u javnoj svojini grada neposrednom pogodbom u korist Miodraga Milosavljevića iz Leskovca u ulici br. 8 u naselju Rade Žunić.


Ješić: Tvorci Ustava Srbije su krivci za krizu | Autonomija\nJešić: Tvorci Ustava Srbije su krivci za krizu\nZbog ustava smo u bezizlaznoj situaciji\nGradonačelnik Inđije Goran Ješić izjavio je da za Srbiju prioritetni zadatak mora da bude ukidanje partitokratije, odnosno činjenice da u zemlji partije odlučuju o svemu.\nJešić je na tribini u Novom Sadu rekao da su za “cementiranje” partitokratije krivi tvorci Ustava Srbije iz 2006. godine, koji je „unakazio” lokalne samouprave i autonomiju Vojvodine. “Taj ustav je donet na potpuno nedemokratski način, a na ustavnom referendumu desila se veća krađa nego u vreme Miloševićevih izbornih krađa. Zbog famozne preambule u tom ustavu, danas smo Srbiju doveli u bezizlaznu situaciju”, ocenio je Ješić.\nOn je kritikovao sistem posrednog izbora gradonačelnika i ocenio da se pokazalo da je neposredni izbor gradonačelnika doneo Srbiji više od 50 dobrih čelnih ljudi opština i gradova. „Posredni sistem izbora gradonačelnika pogoduje samo poltronima i partijskim istomišljenicima”, rekao je Ješić.\nNovinar Dimitrije Boarov ocenio je da je reprezentativni sistem demokratije ugrožen jer je Srbija još uvek definisana kao jedna izborna jedinica. On je ocenio da je centralizacija na veoma visokom nivou i da na lokalu „ne možete otvoriti ni buregdžinicu” a da vam za to ne treba energetska ili ekološka dozvola iz Beograda. „Centralizam se duboko kompromitovao i on više ne može da funkcioniše, sem ovako kroz korupciju”, kazao je Boarov.\nSociolog Aleksej Kišjuha rekao je da nije neobično što se zahtevi za decentralizaciju sada sve češće čuju i iz drugih delova Srbije, a ne samo iz Vojvodine. „Po mom mišljenju, pokrajinski i lokalni izbori za nas građane treba da budu važniji od republičkih ili predsedničkih izbora”, naveo je Kišjuhas.\nPublicista Miroslav Ilić ocenio je da ukoliko se Srbija ne decentralizuje, ona će „sigurno nestati” i založio se za ideju da Srbija postane federalna država, u okviru koje će Vojvodina biti republika, odnosno „mala država”.\nSinoćnu tribinu u Skupštini grada organizovalo je Nezavisno društvo novinara Vojvodine uz podršku američke fondacije NED.


Objavljen zvanični spot pesme koja predstavlja Srbiju! - PRess Serbia | PR PRess team\nObjavljen je spot za pesmu Nevene Božović “Kruna”, sa kojom će predstavljati Srbiju na predstojećem Eurosongu.\nU sklopu priprema za Pesmu Evrovizije u Tel Avivu, Nevena Božović i evrovizijski tim RTS-a predstavljaju zvanični spot za pesmu “Кruna”, kojom će se Srbija takmičiti u Izraelu.\nIntimna priča o bezuslovnoj ljubavi dobila je svoju ekranizaciju. Emocija satkana iz muzičkog pera Nevene Božović neupitno je iskrena i prikazuje hrabrost autorke da svoja najdublja osećanja pokaže svima, a porukom “neka me svet čuje sad” to glasno i poručuje, piše u saopštenju.\nEvrovizijski tim Srbije nastavlja da radi na promociji pesme “Кruna”, pa će, nakon akustične verzije i zvaničnog spota, uskoro biti predstavljena i verzija na engleskom jeziku u saradnji sa Simfonijskim orkestrom RTS-a.\nTagovieurosong EVROSONG kruna nevena bozovic spot\nZbog ovoga će Natašu zamrzeti svi muškarci!


inkluzija – stereotipNO\nDETEdeca sa invaliditetomdeca sa poteškoćamadeca sa smetnjamainkluzivno obrazovanjeinkluzijainterresorna komisijaOSOBE SA INVALIDITETOMPOSEBNE POTREBERODITELJRoditeljske veštineRODITELJSTVO\nRoditeljstvo i dete sa smetnjama • Podcast 05 •\nstereotipNO 22 jul 2020 No Comments\nRadim pet godina sa decom sa smetnjama u razvoju i invaliditetom. Deci i porodici je potrebna podrška, pre svega u samom razumevanju smetnji kod deteta, kao i kako nakon toga organizovati život, s obzirom na potrebnu dodatnu podršku i nadzor. Smetnja može izgledati drugačije, porodica može funkcionisati drugačije, napredak deteta može biti drugačiji i kvalitetniji.\nPogledajte pet praktičnih stvari koje mogu da Vam pomognu da bolje organizujete život i učinite ga kvalitetnijim i za dete i za Vas. Pročitaj sve!\ndeca sa invaliditetomdeca sa poteškoćamadeca sa smetnjamainkluzivno obrazovanjeinkluzijainterresorna komisijaspecijalno obrazovanje\nINKLUZIVNO OBRAZOVANJE II – primer iz prakse\nstereotipNO 2 jun 2020 4 Comments\nNeretko imamo situaciju da roditelji ili škola misle da je neophodno i u interesu deteta da krene sa pohađanjem specijalnog odeljenja. Ne postoje definisani kriterijumi koji bi nam dali odogovor kada i koje dete treba da pohađa specijalno obrazovanje. Kako da procenimo najbolji interes deteta i šta sve on obuhvata? Nadam se da će ovaj tekst značiti roditeljima, praktičarima, kao i svima drugima koji se interesuju za ovu temu. Pročitaj sve!\ndeca sa invaliditetomdeca sa smetnjamainkluzivno obrazovanjeinkluzijainterresorna komisijamarginalizovane grupespecijalno obrazovanje\nstereotipNO 19 jan 2020 1 Comment\nInkluzija ne uljkučuje i ne zastupa samo decu sa smetnjama i invaliditetom, kao što se često misli. Takođe, deci iz marginalizovanih grupa obrazovanje nije dostupno u istom obimu. Ideja i princip jesu da se okruženje prilagodi deci i obezbede načini i mehanizmi da se zadovolje potrebe svakog deteta u okviru redovnog obrazovanja, a ne da se deca odvajaju u specijalna odeljenja zbog bilo koje poteškoće. Imamo sistem koji bi trebalo da bude praveden, dostupan svim grupama dece i koji bi trebalo da pruža kvalitetno obrazovanje. Šta je sporno onda oko aktuelne perspektive u našem obrazovanju? Postoje oprečni stavovi, kako u javnosti, tako i u profesionalnim krugovima kada je ova tema u pitanju. Pročitaj sve!


Srbija je bila prva, a sad smo među poslednjima po broju vakcinisanih\nDruštvo Autor:Milena Ilić Mirković13. sep. 202122:42 > 23:07\nSrbija je od sredine februara pa sve do 1. maja bila prva zemlja u Evropi po broju potpuno vakcinisanih građana od koronavirusa, dok se danas nalazi u samom začelju i zauzima 31 mesto. Epidemiolog prof. dr Zoran Radovanović ocenjuje za list “Nova” da je to posledica izostanka zdravstveno-prosvetnog rada sa građanima i slanja kontradiktornih poruka za i protiv vakcinacije preko medija sa nacionalnim frekvencijama.\nPrema podacima Ministarstva zdravlja od sredine prošle nedelje, do sada je obe doze vakcine protiv kovida 19 primilo ukupno 2.697.332 srpskih državljana.\nKako vakcinacija utiče na produženi kovid\nPrema podacima Ministarstva zdravlja od sredine prošle nedelje, do sada je obe doze vakcine protiv kovida 19 primilo ukupno 2.697.332 srpskih državljana. Podaci sajta Our Word in Data uz to pokazuju i da je, gledano u procentima, do sada potpuno vakcinisano 41,54 odsto srpskih građana, kao i da se Srbija po tom pitanju trenutno nalazi na 31. mestu u Evropi.\nGotovo sve zemlje Evropske unije, izuzev Slovačke, Hrvatske i Rumunije trenutno imaju veći procenat vakcinisanog stanovnitšva od Srbije. Prednjače Malta sa 80,5 odsto potpuno vakcinisanih, Portugal sa 78,5 odsto, iza kojih su Španija i Belgija sa po 70,5, Velika Britanija je na 63,8, Italija 62,5, Francuska i Nemačka na nešto više od 61 odsto.\nSlovačka i Hrvatska trenutno imaju nešto više od 40 odsto vakcinisanih, svega jedan i po odsto manje od Srbije, dok još uvek značajno zaostaju Crna Gora sa oko 30 odsto vakcinisanih, Severna Makedonija i Rumunija sa po 27 odsto, Albanija sa 23,5, Bosna i Hercegovina sa 13.\nProfesor Zoran Radovanović objašnjava za Nova.rs da je vakcinacija u Srbiji stala jer veliki deo građana ne želi da se vakciniše, za šta smatra odgovornom državu.\n„Vlast je želela samo da pokaže kako uspešno nabavlja vakcine, kako je vakcinacija organizovana uspešno, a onaj teži, rudarski, ali važniji, zdravstveno-prosvetni posao – da objašnjava narodu zbog čega bi trebalo da se vakciniše je potpuno izostao“, ocenjuje Radovanović i naglašava:\n„Još gore od toga, vlast je dozvoljavala da u medijima sa nacionalnom frekvencijom govore i ljudi koji su za vakcinaciju i protiv vakcinacije, tako da je narod ostao sluđen“.\nU poslednja dva i po meseca vakcinisano svega 2,5 odsto građana a do 1. maja Srbija je, zahvaljujući velikom broju dostupnih vakcina, po broju potpuno vakcinisanih građana bila na prvom mestu u Evropi , kada je to mesto zauzela Velika Britanija koja je iskoristila prednost vakcina iz vlastite proizvodnje.\nDalji tempo povećanja broja građana zaštićenih od koronavirusa pokazuje da je vakcinacija u Srbiji uspešno tekla sve do početka jula, kada je dostignut broj od 38 odsto potpuno vakcinisanih građana. Od tad je vakcinacija u Srbiji počela da teče značajno sporije, dok su zemlje Evropske unije taj proces ubrzale i počele da je prestižu – prvo Mađarska, zatim Španija, Nemačka, Italija, Finska…\nKoliko Srbija u poslednja dva i po meseca „tapka u mestu“ pokazuje činjenica da je od 1. jula do sada drugu dozu vakcine primilo svega 3 odsto srpskih državljana, dok je od 10. februra do 1. jula, za nešto više od četiri i po meseca, sa obe doze vakcinisano ostalih 38 odsto.\nProfesor Radovanović kaže da se to dogodilo zato što je zapravo samo oko 40 odsto od ukupog broja građana, ili oko 50 odsto punoletnih, bilo voljno da se vakciniše.\n„Oni koji su hteli da se vakcinišu su do tad imali priliku da to urade. Oni koji su podlegli propagandi da virusa nema, da to nije važno, da je bolje prirodno se zaraziti, da od vakcine mogu da ostanu sterilni, ili nekoj drugoj dezinformaciji, pokazalo se da su od juna do sad teško i u malom broju menjali mišljenje“, kaže Radovanović.\nObjašnjava da je posledica toga, ali i nedostatka strožih epidemioloških mera, veliki skok broja novoobolelih od kovida 19, koji je poslednjih dana dostiže brojke iznad 5.000 na dnevnom nivou ali i dvocifren broj smrtnih slučajeva od posledica ove bolesti na dnevnom nivo.


Upoznajte se sa brošurama o zabrani telesnog kažnjavanja dece - CPD\nGlobalna inicijativa za ukidanje svih oblika telesnog kažnjavanja dece je objavila brošure o zabrani telesnog kažnjavanja dece, koje su namenjene deci, mladima, roditeljima, starateljima i profesionalcima u obrazovnom sistemu, a štampu i prevod na srpski jezik omogućio je Save the Children International, uz finansijsku podršku Vlade Švedske. Ova inicijativa se zalaže za zabranu svih vidova telesnog kažnjavanja dece, u svim okruženjima u kojima deca odrastaju i borave, uključujući i porodično okruženje. Inicijativa izveštava međunarodna tela i prati njihov rad u ovoj oblasti, pruža tehničku i stručnu podršku državama koje sprovode zakonodavne reforme u oblasti zabrane telesnog kažnjavanja dece, sprovodi zagovaračke aktivnosti i izveštava o stanju u ovoj oblasti u zemljama štirom sveta.\nKada se preduzimaju koraci da se u školama zabrani telesno kažnjavanje, često se javljaju određena pitanja, a brošura „Zabrana telesnog kažnjavanja u školama“, daje odgovore na neka od ovih pitanja. Ona treba da pruži snagu vladinim zvaničnicima, profesionalcima u obrazovanju i drugima koji rade na ovoj zabrani da nastave sa zakonskom reformom i naprave korak bliže ostvarivanju prava dece na zaštitu od svih oblika nasilja u svim okruženjima.\nCentar za prava deteta promoviše pozitivni i nenasilni metod vaspitavanja deteta i redovno izveštava Globalnu inicijativu za ukidanje svih oblika telesnog kažnjavanja dece o postignutom napretku Republike Srbije u ispunjavanju svoje obaveze da zabrani telesno kažnjavanje dece u svim okruženjima, u skladu sa preporukama Komiteta za prava deteta UN i drugih međunarodnih tela.


BIVŠI AUSTRIJSKI OFICIR OSUĐEN ZBOG ŠPIJUNAŽE: Tri godine ROBIJE za odavanje državnih tajni Rusiji\n09.06.2020. 23:37h 09.06.2020. 23:38h\nBEČ - Pokrajinski sud u Salcburgu osudio je večeras jednog bivšef oficira austrijske vojske zbog špijunaže za račun Rusije na tri godine zatvora.\nDržavno tužilaštvo optužilo je penzionisanog pukovnika ( 71) da je najmanje 25 godina, od 1992. do septembra 2018, odavao državne i vojne tajne ruskoj vojnoj obaveštajnoj službi i za to dobio 280.000 evra.\nU optužnici stoji da je odavao tajne o oružanim sistemima Austrije, kao i raspodeli dužnosti kopnenih i vazdušnih snaga. Tužilaštvo je navelo da je penzionisani pukovnik sa ruskom GRU došao u prvi kontakt 1987. tokom jedne misije u inostranstvu.\nOptuženi je, pred sudom, tvrdio da nije odao državne i vojne tajne, već da je samo prosleđivao informacije iz javno dostupnih izvora, kao što to rade dopisnici stranih medija.\nSud je ocenio da je penzionisani pukovnih kriv u skladu sa optužnicom za krivično delo "odavanja državnih tajni", tako i "špijuniranja za tajne službe na uštrp Austrije", te i krivičnog dela odavanja vojnih tajni.\nSuđenje je, zbog ugrožavanja nacionalne bezbednosti održano bez prisustva javnosti. Dok je optuženi prihvatio presudu, državno tužilaštvo se još nije izjasnilo.\nInače Salcburžanin se nalazio od 30. novembra 2018.u istražnom zatvoru, a za jednim osumnjičenim Rusom, koji je bio oficir za vezu sa njim, raspisana je poternica.\nHOROR U KORUŠKOJ: Ubio suprugu sekirom, pa upucao bivšu devojku! Bežao od policije i pucao na njih, a onda presudio sebi\nšpijunaustrijski oficirosuđen za špijunažuRusijaodavao tajne Rusima


Vila Prestige, Novi Sad - Nekretnine Novogradnja, direktna prodaja od investitora | 4zida Novogradnja\nJanka Čmelika 33, Novi Sad, Srbija\nInformacije o zgradi - Vila Prestige\nLokacija projekta Vila Prestige\n39 - 141 m²\n49 - 130 m²\nO ovoj zgradi - Vila Prestige\nEkskluzivni objekat sa 16 stambenih jedinica, 3 stana po etaži, sa prelepim dvorištem, hobi kutkom i zelenom površinom.\nSvaki kupac stana ima mogućnost da kupi garažu ili parking mesto u dvorištu objekta.\nSendvič zidovi sa izolacijom od kamene vune 10cm, inostrana ugradna tehnika, sanitarije, baterije od renomiranih svetskih proizvođača.\nIdeja prilikom projektovanja i izvođenja objekta je da se napravi humana sredina za stanovanje sa akcentom na minimalne režijske troškove stambenog i poslovnog prostora.\nIzuzetnim kvalitetom termoizolacije i ugradnjom kvalitetnih uređaja, stvara se velika ušteda u mesečnom kućnom budžetu svakog od korisnika prostora.


Volkswagen Polo Cross 1.6I TDI 5V DSG 90 KS\nNaslovna > Automobili > BMW > Serija 2 > I dalje pogon na zadnjim točkovima\nKupe Serije 2, uključujući njegovu vodeću izvedbu, nastaviće sa pogonom na zadnjim točkovima uprkos dolasku Gran Coupea sa prednjim pogonom\nBMW serije 2 Coupe, nastaviće u budućnosti sa pogonom na zadnje točkove, a firma će i dalje nuditi M2 verziju visokih performansi. Dok je Coupe s dvoje vrata, prvi put predstavljen 2014. godine, vođen zadnjim pogonom, novi Gran Coupe serije 2 prihvatio je arhitekturu prednjeg pogona. Taj model sa četvoro vrata izrađen je na istoj UKL platformi kao i nova serija 1, koja je svoje pogonske točkove imala takođe na prednjem dijelu.\nMenadžer proizvodnje serije 2 Gernot Stuhl rekao je da ne postoje planovi za sledeću generaciju Coupea koji bi napravio sličan prelaz. Gran Series Coupe vodi se verzijom M235i M Performance sa pogonom na sve točkove od 302 KS, koja koristi isti 2,0-litarski twin-turbo četvorocilindrični benzinski motor kao M135i. Stuhl je rekao da BMW neće proizvoditi punu M verziju Gran Coupea, a takođe je navedeno da "nema mnogo nedostataka" u pogledu dinamike.


Nedić: Poreske reforme za održivi ekonomski rast\n13. oktobar/listopad, 2013.\nU poljskom gradu Krynica nedavno se, 22. put zaredom, održao Ekonomski forum - najveće okupljanje ekonomskih stručnjaka sa područja centralne i istočne Evrope, a među njima i delegacija BiH, pa tako i mladi ekonomista Goran Nedić.\nU poljskom gradu Krynica nedavno se, 22. put zaredom, održao Ekonomski forum - najveće okupljanje ekonomskih stručnjaka sa područja centralne i istočne Evrope. Sudjelovalo je 3.000 delegata iz 60 zemalja Evrope, Azije i Sjeverne Amerike, a među njima i delegacija Bosne i Hercegovine, pa tako i mladi ekonomista Goran Nedić. On trenutno vodi kampanju za regulatorne reforme u bankarskom sektoru i reformama u fiskalnoj politici u Bosni i Hercegovini.\nMoto Foruma bio je „Ka novom dogovoru“. Tražila su se nova, odnosno inovativna rješenja za zemlje pogođene krizom, prvenstveno one iz južne Evrope. Panelu pod nazivom „Koje su poreske reforme najbolje za održivi ekonomski rast“ prisustvovao je\npredsjednik Upravnog odbora Američko-bosanske fondacije Goran Nedić. Preporučeno je da Bosna i Hercegovina primijeni niz kratkoročnih i dugoročnih mjera.\n„Što se tiče kratkoročnih mjera, mi smo predložili fiskalnu devalvaciju, rješenje koje predstavlja značajno rasterećenje privrede kroz smanjenje opterećenja na rad. Smanjenje sa sadašnjih, u Federaciji, 70 posto na neto platu koliko iznose doprinosi, na 40 posto. Dvije trećine razlike deficita koji bi se stvorio tim mjerama trebalo bi da ide na smanjenje neproduktivne javne potrošnje, a za jednu trećinu povećanje indirektnih poreza ili poreza koji se tiču energije ili nepokretnosti.“\nUkoliko se sad preduzme, ističe Nedić, ova kratkoročna mjera dala bi efekte za godinu, ili godinu i po dana. Dugoročno posmatrano, treba primijeniti strukturalne reforme kako bi se bosanskohecegovački javni dug i deficit stavili pod kontrolu.\n„Realno, mi smo u vrlo lošoj situaciji, jer imamo ogromnu stopu siromaštva, nezaposlenost, što je vrlo alarmantno i opasno, kao i nivo privatnih investicija od 12 posto bruto domaćeg proizvoda (BDP) koji je najniži u Evropi. Ono što nam treba je reforma srednjoročno poreskog, zdravstvenog i penzionog sistema, koji će omogućiti domaću akumulaciju. Direktne strane investicije, iako poželjne, neće biti dovoljne da se izvrši preokret naše ekonomije i udupla nivo privatnih investicija sa 12 posto BDP na 24 posto. Nama su potrebne reforme koje će omogućiti da se izvrši domaća akumulacija, a to je reforma prvenstveno zdravstvenog i penzionog sistema.“\nPoruke sa nedavnog Ekonomskog foruma u Poljskoj biće proslijeđene donosiocima odluka u Bosni i Hercegovini, kaže Goran Nedić. Ali, kako bi se uopšte govorilo o promjenama nabolje, BiH treba mudriju vlast koja će donositi nove reforme.\n„Nažalost, u ovom trenutku mi nemamo takve ljude. Vidimo da se čak i oko puno jednostavnijih pitanja ne može postići neki bazični konsenzus i dogovor. Sigurno, vrlo je teško očekivati od postojeće političke elite da to provodi, jer tim reformama bi njihova kontrola nad društvom sa postojećih 80 posto značajno pala, ispod 40, čak i 30 posto. Kako mislim kontrola? 45 posto svih bruto plata u Bosni i Hercegovini se isplaćuje sa budžeta, dodatnih 15 posto kroz javne firme i agencije koje nisu na budžetu. Kad dodamo tome javne nabavke i firme koje su povezane sa budžetom i javnim firmama, to je ukupno 80 posto kontrole našeg ekonomskog sistema. Reforme treba da omoguće da ta kontrola sa 80 posto padne na podnošljivih 30-40 posto. To je vrlo teško očekivati, mislim da se do sljedećih izbora sigurno neće ništa u tom pravcu dešavati.“\nNa Ekonomskom forumu u poljskom gradu Krynica, brojni inostrani delegati okupili su se kako bi dali preporuke za prevazilaženje krize, naročito siromašnih zemalja kakva je Bosna i Hercegovina. Nužna je politička volja i stvari će se kretati naprijed, zaključuje jedan od učesnika foruma, predsjednik Upravnog odbora Američko-bosanske fondacije, Goran Nedić:\n„Svaka zemlja ima neke svoje specifičnosti. Mi moramo da gledamo šta mi možemo uraditi. Mi samo idemo iz dana u dan i čekamo šta će se desiti u nekom drugom području, bez zahvatanja suštinskih reformskih stvari koje mi sami ovdje moramo da iznesemo. Ja sam vam rekao koje su to stvari, kratkoročno i dugoročno, koje moramo da odradimo, i sigurno, ako mi to sami ne odradimo, neće nam niko pomoći da krenemo u jedan zdraviji rast. A sigurno da možemo ostvariti potencijalni rast čak iznad šest, sedam posto godišnje.“\nMagistar komunikologije. Novinar Radija Slobodna Evropa od 2009. Jedan od urednika internet stranice Balkanskog servisa.


Namerne lažne vesti sve brojnije, ekspanzija tek sledi - Društvo - Dnevni list Danas\nPočetna » Vesti » Društvo » Namerne lažne vesti sve brojnije, ekspanzija tek sledi\nJelena Gajić18.10.2021. 07:45\nFoto: Joshua Miranda/Pexels\nOvaj tekst nastao je u okviru projekta „Medijska pismenost za digitalno doba“ koji sprovodi Centar za profesionalizaciju medija i medijsku pismenost (CEPROM), a koji je sufinansiran iz budžeta Republike Srbije – Ministarstva kulture i informisanja. Stavovi izneti u podržanom medijskom projektu nužno ne izražavaju stavove organa koji je dodelio sredstva.\nAna Fotev NikolićCentar za profesionalizaciju medija i medijsku pismenostCEPROMlažne vestimedijska manipulacijamedijska pismenostMedijska pismenost za digitalno dobanamerne lažne vestiVesna Radojević\n11 reagovanja na “Namerne lažne vesti sve brojnije, ekspanzija tek sledi”\n18. oktobra 2021. u 08.11\nJoš bi interesantnija tema bila različito intoniranje i komentar iste vesti od strane novinara i listova (portala). To je daleko opasnije jer se želi uticati na političko mišljenje i stavove šire publike koja se u startu smatra nedovoljno obrazovanom da prepozna ove namere. Moram da priznam da se i vaš list bavi istim sportom kao i „tabloidi“ na ovu temu. Jedino što jedno zovete nacionalizam i populiizam a drugo demokratija i evropske vrednosti.\n18. oktobra 2021. u 10.34\nU vrhu ste što se lažnjaka tiče\n18. oktobra 2021. u 13.06\nPa eto, po cemu mi citaoci mozemo znati da i ovaj vas tekst nije narucen i da nije manipulativan????


Dimitrije Boarov: Šta muči prerađivačku industriju\n► Dimitrije Boarov: Šta muči prerađivačku industriju\nDobre vesti iz Brisela gde su otvorena prva poglavlja u pregovorima sa Evropskom unijom, glatko usvajanje budžeta Srbije u Narodnoj skupštini, pohvale sa svih strana za rezultate u finansijskoj konsolidaciji i još nekoliko prazničnih najava budućih investicija – sve to je bacilo u senku nekoliko novih zabrinjavajućih trendova koji se mogu uočiti u našem industrijskom sektoru.\nIndustrijska proizvodnja Srbije će godinu, istina, završiti sa veoma visokom stopom rasta, možda oko 7-8 odsto, sudeći po sređenim statističkim podacima za 10 meseci (7,6 odsto rasta u odnosu na isto razdoblje 2014. godine), ali sreću kvare tendencije koje su uočili istraživači MAT-a (Stamenković, Kovačević, Nikolić) analizirajući industrijsku proizvodnju Srbije prema sređenim podacima za 10 meseci 2015. godine.\nOni su primetili, na primer, da je trend porasta prerađivačke industrije dostigao vrh još maja ove godine, te da ova, kod nas značajna, industrijska grana u narednim mesecima gotovo kontinuirano opada po tempu od oko 0,5 odsto mesečno. Naime, kada se za ovu granu izračuna takozvani “desezonizirani indeks”, on je u maju 2015. godine dostigao nivo porasta od 8,8 odsto u odnosu na prosečne mesečne nivoe iz prethodne godine, ali je proteklog septembra došlo do negativnog preokreta. Desezonizirani indeks, u odnosu na prethodni mesec, pao je u značajan minus od 2,8 odsto. Prema proceni istraživača MAT-a, ovaj nepovoljni zaokret izazvali su problemi u prehrambenoj industriji, proizvodnji minerala i u topionicama metala.\nNajteže je objasniti svojevrstan “slom” trenda rasta u prehrambenoj industriji u proteklom septembru. Do tog meseca proizvodnja je imala tempo međugodišnjeg rasta od 5,7 odsto, da bi na početku jeseni, kada sve sirovine stižu u prehrambenu industriju, u septembru došlo do međugodišnjeg pada nivoa proizvodnje od sedam odsto ( u prethodnom mesecu, avgustu, desezonizirani lančani indeks zabeležio je minus 14 odsto, a međugodišnji indeks je pao u minus 8,7 odsto). Istraživači MAT-a iznose u nastavku spomenute analize niz realnih faktora koji utiču na jesenji pad prehrambene industrije (uključujući čak i imigrantsku krizu koja je nakratko presekla trgovinu između Srbije i Hrvatske). Od čisto ekonomskih faktora valja izdvojiti pad konkurentnosti proizvoda naše prehrambene proizvodnje i svetski pad cena hrane.\nDa ne bi čitaoce uvodili u ceo niz detaljnih “otežavajućih okolnosti” za srpsku prehrambenu industriju, napustićemo načas, spomenutu MAT-ovu analizu i dodati da naša javnost suviše površno naseda na “srpske šanse” u “hranjenju” Ruske federacije, sada kada je ona uvela “kontrasankcije EU” i kada je proterala turske snabdevače sa ruskih pijaca, zbog poznatog spoljnopolitičkog spora. Naime, prehrambena industrija Srbije, da ocenimo njen problem generalno, veoma zavisi od evropskih “dubljih prerađivača”, na jednoj strani, a na drugoj – i ona zahteva kako tehnološku modernizaciju, tako i bitno unapređenje marketinga i menadžmenta. Tu je i stalni problem sa politikom deviznog kursa, pa i sa poljoprivrednom politikom u celini. Rečju, zabrinjavajuće je što je prehrambena industrija počela ponovo da posrće, jer ona predstavlja praktično četvrtinu cele naše prerađivačke industrije.\nNašu i inače slabašnu prerađivačku industriju muči i izvesna stagnacija, na nezadovoljavajućem nivou, u proizvodnji motornih vozila i prikolica (glavni proizvođač je Fijat Krajzler Srbija iz Kragujevca). Ova grana je svoj maksimum dostigla sredinom 2013, ali sada osciluje na nivou koji je za četvrtinu niži od te godine. Pri tome je međugodišnji pad cele oblasti u periodu januar-oktobar 2015. godine izneo 4,2 odsto, ali je unutar toga procenta proizvodnja automobila, koja vuče najveći deo te grane, smanjena za devet odsto. Očigledno je krajnje vreme da suvlasnici kragujevačke fabrike (Fijat i Srbija) usklade neki plan za budućnost ove kompanije, značajne ne samo za industrijsku konjunkturu, nego i za trgovinski bilans Srbije u razmeni sa inostranstvom.\nVeliki problem za industriju Srbije su i loši cenovni trendovi u svetu za osnovne metale. Otud visoki porast proizvodnje u prvih deset meseci (gvožđa i bakra) od 23,1 odsto (najviše zahvaljujući prolećnom uzletu od preko 60 odsto), sa gledišta nacionalne ekonomije samo statistički deluje dobro i daje značajan impuls pukom porastu BDP-a Srbije, ali u stvarno ekonomskom smislu on samo nagoveštava nove, buduće finansijske brige Srbije.


Oni koji Turskoj daju lekcije iz demokratije treba da se pogledaju u ogledalo\nTursko Ministarstvo spoljnih poslova bilo kritikovaloje u saopštenju napore „krugova“, kako navodi, koji pokušavaju da se mešaju u unutrašnje stvari države.\nProtesti studenata i nastavnika na univerzitetu Bogazici, koji su rezultirali hapšenjem desetina studenata od strane snaga bezbednosti, bili su meta zapadnih i vladinih medija, optužujući tursku vladu za kršenje individualnih prava i ograničavanje sloboda.\nStudenti i profesori na istanbulskom univerzitetu Bogazici, ignorišući zabranu protesta, protestovali su zbog vladine odluke o imenovanju Mehmeta Bulua, akademika i bivšeg političkog kandidata, za rektora.\nKako se navodi u saopštenju Ministarstva spoljnih poslova, „pravo na okupljanje i demonstracije i sloboda izražavanja u našoj zemlji su zagarantovani ustavom. Naše snage bezbednosti će nastaviti da ispunjavaju svoje dužnosti i odgovornosti u skladu sa zakonom, kao u svakom slučaju do sada”.\n„Oni koji su pokušali da se infiltriraju i podstaknu krugove izvan univerziteta povezani su sa terorističkom organizacijom, a prema našim zakonima preduzimaju se neophodne i proporcionalne mere protiv ovih nezakonitih akata koji prevazilaze pravo na protest“, saopštilo je tursko Ministarstvo spoljnih poslova.\n„Upozoravamo ove krugove da ne koriste jezik koji provocira grupe koje koriste ilegalna sredstva i podstiču ilegalne radnje“, navodi se u saopštenju Ministarstva spoljnih poslova.\n„Nedavne slike nesrazmernog nasilja bezbednosnih snaga nad nedužnim civilima uz najmanji prigovor vladi u mnogim zemljama, nazvanim „razvijenim“ demokratijama, još uvek su sveže u nama“, navodi se u izjavi, podsećajući na scene nasilja u poslednje vreme u mnogim evropskim i američkim gradovima, savetujući one koji pokušavaju da daju lekcije o demokratiji da se „pogledaju u ogledalo“.\n„Turska pokazuje svoju odlučnost da zaštiti osnovna prava i slobode u skladu sa ustavnim reformama koje sprovodi i zemlja je odlučna da nastavi borbu protiv terorizma“, reklo je ministarstvo.\nU utorak je turski ministar unutrašnjih poslova Suleyman Soylu rekao da je 79 uhapšenih bilo članova terorističkih organizacija, uključujući DHKP / C i TKP-ML.\nProtesti su eskalirali kada je turski sud uhapsio dvoje studenata Univerziteta Bogazici zbog prikazivanja slike koja se smatra uvredljivom.\nRanije tokom dana, kancelarija guvernera u Istanbulu saopštila je da je tokom protesta uhapšeno 159 osoba. Vlasti su u odvojenoj izjavi rekle da je 98 uhapšenih pušteno kratko vreme nakon hapšenja. / Ibna


Slovenija je jedna od osam članica Evropske unije koje se nisu odlučile za diplomatske mjere kojima bi izrazile solidarnost s Velikom Britanijom zbog napada nervnim otrovom na bivšeg ruskog agenta Sergeja Skripala u Salisburiju, a ministar vanjskih poslova Karl Erjavec kazao je u srijedu da ih vladi, koja bi o tom slučaju trebala raspravljati u četvrtak, neće ni predložiti.\n- Za sada mislim da je prvo potrebno raščistiti šta se u Salisburiju dogodilo, riječ je o vrlo nejasnom i bizarnom slučaju - kazao je Erjavec novinarima u srijedu pred redovni sastanak koalicije koja određuje dnevni red za redovnu sjednicu vlade u četvrtak.\nErjavec je već početkom ove sedmice kazao da Slovenija za sada ne razmišlja o diplomatskim sankcijama, odnosno simboličnom otkazivanju gostoprimstva jednom ruskom diplomatu iz Ambasade Rusije u Ljubljani, te da o tome što se u Salisburiju dogodilo tek treba ustvrditi međunarodna istraga.\nErjavec je u srijedu novinarima rekao da on lično ne vidi razloga za takav potez i da ga neće predložiti, ali da će o tome biti vođena rasprava, pa treba vidjeti šta će se nakon nje zaključiti.\nOpozicija desnog centra, kako navode neki mediji u Sloveniji, nije zadovoljna takvim stajalištem vlade.\nPredsjednik parlamentarnog odbora za vanjsku politiku Jožef Horvat, inače član demokršćanske Nove Slovenije (NSI), sazvao je za iduću sedmicu sastanak tog odbora, te rekao kako želi da se na njemu stranke izjasne kako gledaju na pitanje mogućih diplomatskih sankcija prema Rusiji. Odluku o tome, prema mišljenju Horvata, ne bi smjela donijeti vlada jer, kako kaže, više nema pune ovlasti nakon što je premijer Miro Cerar dao ostavku, nego bi o tome trebao odlučivati parlament, prenosi Hina.\nU dominantnim slovenskim medijima, bliskim vladajućoj koaliciji, prema eventualnom pristanku Ljubljane na diplomatske sankcije Rusije mnogo je otvorenog neraspoloženja.\nSlovenija nije protjerala nijednog ruskog diplomatu


"Hitno otkriti ko je zapalio automobil novinara i aktiviste iz Aleksinca"\n“Hitno otkriti ko je zapalio automobil novinara i aktiviste iz Aleksinca”\nNacionalna koalicija za decentralizaciju saopštila je juče da je uništen automobil Dušana Ostojića, aktiviste koji je predvodio akciju protiv seče drveća u Aleksincu i pozvala policiju i tužilaštvo da u najkraćem roku reše slučaj i otvore istragu o mogućoj političkoj pozadini događaja.\n“To je poslednji u nizu napada na aktiviste u Srbiji koji su se naročito intenzivirali u poslednjih 18 meseci”, navodi se u saopštenju i dodaje da se istrage napada odvijaju “neobično sporo ili su potpuno blokirane”. U saopštenju se podseća da je 5. aprila napadnut novinar N1 Milan Stojanović koji je izveštavao i o seči drveća i građanskoj akciji u Aleksincu. Nacionalna koalicija navela je da je o incidentu obavestila i Evropsku komisiju, kao i da će obavestiti i sve relevantne međunarodne institucije koje se bave ljudskim pravima i donatorsku zajednicu koja finansijski podržava razvoj sistema pravosuđa i bezbednosti u Srbiji. „Ovo je poslednji u nizu napada na aktiviste u Srbiji koji su se naročito intenzivirali u poslednjih 18 meseci. Istrage u slučajevima napada na aktiviste idu neobično sporo ili su potpuno blokirane, a nedostatak medijskih izveštaja o ovim napadima u medijima bliskim vlastima (koji čine veći deo medijske scene) dodatno zabrinjava. Nereagovanje i sporost institucija pretvaraju ove individualne slučajeve u sistem strukturalnog nasilja u kojem država svojim nečinjenjem štiti počinioce ovih krivičnih dela i podstiče dalje nasilje u društvu“, dodaje se u saopštenju.\nI Udruženje novinara Srbije (UNS) osudilo je paljenje automobila stomatologa i novinara Dušana Ostojića i zatražilo da policija i tužilaštvo hitno rasvetle ovaj incident i da nalogodavce i izvršioce privedu pravdi. Inače, kako je UNS-u potvrdio sam Ostojić, nepoznate osobe razbile su staklo na njegovom vozilu, benzinom polile unutrašnjost automobila i zapalile ga. Ostojić je rekao da mu je automobil zapaljen ili zbog njegovog aktivizma ili pisanja na portalima “aleksinac.net” i “proverenavest.info”, čiji je urednik, o seči drveća, krađi beba i nameštenim tenderima u Aleksincu. Istakao je da paljenje vozila doživljava kao upozorenje. Ostojić je jedan od organizatora protesta “1 od 5 miliona” u Aleksincu i poznat je kao aktivista i bloger koji javno iznosi svoje političke stavove. O paljenju automobila Ostojić je obavestio premijerku Anu Brnabić i ministra policije Nebojšu Stefanovića, navodi se u saopštenju UNS-a.\nViše od 750.000 Evropljana zatražilo stalni boravak u Britaniji“Smanjenje nezaposlenosti u Srbiji - posledica iseljavanja stanovništva”


Bijela kuća predlaže Plan za mir i prosperitet na Bliskom istoku\nSavjetnik Bijele kuće i zet Donalda Trumpa Jared Kushner idući će tjedan na međunarodnoj konferenciji u Bahreinu predstaviti Plan za mir i prosperitet na Bliskom istoku.\nKosovski premijer Ramush Haradinaj poručio je u utorak da akcija policije (KPS) i Policijskog inspektorata Kosova (PIK) na sjeveru Kosova ima za cilj provođenje zakona, a Srbe pozvao na mir.\nIranska Revolucionarna garda u petak je poručila kako neće pregovarati sa Sjedinjenim Državama, a istaknuti klerik je upozorio da američka flota može biti "uništena jednom raketom", dok se američki nosač zrakoplova probližava Perzijskom zaljevu.\nJedan učenik je ubijen, dok ih je nekoliko ranjeno, u pucnjavi u školi u Coloradu, javljaju strani mediji.\nVlada Šri Lanke za napad krivi lokalni islamistički pokret i strane terorističke mreže\nBroj mrtvih u napadima na crkve i na luksuzne hotele na Šri Lanki porastao je na 290, a broj ranjenih na petstotinjak. Broj poginulih preko noći se povisio jer je još ljudi umrlo u bolnicama od zadobivenih ozljeda, a pronađeno je još nekoliko tijela. Vlada je najavila i novi policijski sat koji će stupiti u 20 sati po mjesnom vremenu.


Pre svega: Ceca Ražnatović: Nisam se zaljubila\nCeca Ražnatović: Nisam se zaljubila\nCeca Ražnatović demantuje da je u Budvi počela romansu sa nepoznatim biznismenom. "Ne, nisam zaljubljena... Danima sam bolesna, organizam verovatno nije mogao da izdrži tolike napore, pa leškarim i čekam da prođe. Na ljubav i ne mislim".\n"E, baš zbog takvih priča sam i izbegavala da izlazim iz sobe dok sam bila u Crnoj Gori. Jedan jedini sam izašla da se vidim sa prijateljima i fotografi su dočekali svojih pet minuta. Sad vam je jasno da nije uvek lako biti u mojoj koži. Šta god da uradim, s kojim god prijateljem da se vidim, uvek će krenuti neka priča, neki cirkus", izjavila je Svetlana Ceca Ražnatović za "Informer".\nBila je to njena reakcija na glasine da je tokom nedavnog boravka u Crnoj Gori viđena sa nepoznatim muškarcem, za koga mediji navode da je biznismen (a šta bi drugo bio!?).\nNavodno je taj tip bio na njenom nastupu 4. avgusta u klubu "Top hill", sedeo je u separeu u društvu nekoliko prijatelja, a posle koncerta ju je odveo na večeru.\nCeca demantuje bilo kakvu romansu i poručuje:\n"Ne, nisam zaljubljena. Otišla sam na Kipar da se odmorim posle uspešne, ali fizički veoma naporne turneje. Danima sam bolesna, organizam verovatno nije mogao da izdrži tolike napore, pa leškarim i čekam da prođe. Na ljubav i ne mislim".\nOd 2000. godine Cecu su povezivali sa raznim frajerima, uglavnom sportistima: Petar Kapisoda, Peđa Stojaković, Dejan Stanković, Siniša Mihajlović, Dragiša Binić, Vlada Mandić, Andrej Kulundžić, potom glumac Viktor Savić, pevač Nikola Rokvić i Filip Živojinović.\nMeđutim, otkad je postala udovica, Ceca je priznala samo vezu sa manekenom Vladimirom Cvetkovićem, sa kojim je bila od septembra 2009. do marta 2010. godine.


Postavljeno svih 12.000 novih stolica na zapadnoj tribini Koševa - Klix.ba\nTehnički prijem iduće sedmice\nPostavljeno svih 12.000 novih stolica na zapadnoj tribini Koševa\n30.11.2012. u 12:29\nFoto: Klix.ba (Foto: F. K./Klix.ba)\nRadnici firme Malcom iz Sarajeva danas će završiti postavljanje 12.000 stolica na zapadnoj tribini stadiona Asim Ferhatović Hase u Sarajevu, potvrdila je za Klix.ba Jasmina Polić, direktorica Centra za sport i rekreaciju koji upravlja stadionom.\n"Radnici će danas dovršiti i posljednje radove na ovom poslu, a tehnički prijem bi trebao uslijediti naredne sedmice", kazala je Polić.\nNa ovaj način su radovi obavljeni mjesec prije predviđenog roka, nakon što su počeli 22. oktobra. Sav posao koštao je 266.000 KM. Međutim, ostalo je da se na zapadnu tribinu postavi još 5-6 hiljada novih stolica, no taj će posao sačekati usvajanje kantonalnog i općinskih budžeta za narednu godinu.\n"Za tih preostalih 5-6 hiljada stolica još nismo prikupili nijednu marku. Tek pošto budu usvojeni kantonalni i općinski budžeti za narednu godinu, znat ćemo na čemu smo kada je taj posao u pitanju", rekla je Polić u ranijoj izjavi za naš portal.\nNovac za postavljanje 12.000 stolica izdvojili su, uglavnom, Općina Centar i Nogometni savez BiH.


Moskva: Kontrasankcije za CG i Albaniju\nRuska vlada razmatra mogućnost da do kraja nedelje donese odluku o proširenju kontrasankcija Crnoj Gori, Albaniji, Islandu, Lihtenštajnu i Norveškoj, izjavila je portparolka ruske Vlade Natalija Timakova.\nEvropska komisija je krajem jula saopštila da su se te zemlje pridružile produžavanju sankcija EU protiv Rusije na još godinu dana zbog njene politike u Ukrajini.\nMinistarstvo poljoprivrede Rusije navodi da je udeo tih zemalja u opštem uvozu u Rusiju oko pet odsto. Interfaks navodi da se kontrasankcije najviše mogu odraziti na Island koji izvozi u Rusiju meso, mlečne proizvode i ribu.\nPrema podacima ruske Federalne carinske službe, uvoz voća i povrća iz Crne Gore je 2014. godine iznosio 25.000 dolara, navode Vedomosti.\nRusija je 7. avgusta prošle godine zabranila uvoz mesa i piletine, mleka i mlečnih proizvoda, voća i povrća iz EU, SAD, Australije, Kanade i Norveške kao odgovor na sankcije koje su zbog politike Rusije u Ukrajini uveli nekim činovnicima, političarima, biznismenima i kompanijama.


Zvezdin biser je konačno našao svoje mesto pod suncem /video/ - 13.12.2020, Sputnik Srbija\nDejan Joveljić je pre dve godine uspeo da na 21 utakmici za Crvenu zvezdu, odnosno njen mladi tim, postigne 41 gol i da sa razlogom stekne status momka koji bi... 13.12.2020, Sputnik Srbija\nfudbal, sport, dejan joveljić, fk crvena zvezda\n© AP Photo / Andreas SchaadDejan Joveljić\nMomak iz Bijeljine, rođen 1999. godine, nažalost nije uspeo u tome – svega posle jedne seniorske sezone je razdužio crveno-belu opremu i krenuo u „beli svet“ da traži svoje mesto pod suncem.\nReklo bi se, šteta za domaći fudbal, šteta za reprezentaciju, za Crvenu zvezdu, ali je usud tog kluba da ne može da čeka svoju decu.\nU Ljutice Bogdana su pravila jasna – rezultat je na prvom mestu, ali jednako važna je i prodaja igrača, u svrhu punjenja budžeta.\nSetimo se kako se Luka Jović proveo u Zvezdi, pa koliko je Đorđe Despotović čekao da zaigra za prvi tim...\nJoveljić je u toj jednoj sezoni nagovestio da zaista ima ubitačan golgeterski instinkt i da je pred njim lepa budućnost, ali – van Srbije.\nNa 25 utakmica, tri je odigrao u sezoni ranije, upisao je 14 golova i dve asistencije, a samo pet puta je odigrao punih 90 minuta, dok je u devet navrata u igru ulazio kao rezerva.\nZvezda je dobila ponudu vrednu četiri miliona evra od Ajntrahta iz Frakfurta i bez pogovora je prihvatila, pa je Joveljić baš u leto kada je Jović iz tog nemačkog kluba otišao u Real Madrid postao član nemačkog tima sa zadatkom da odmeni svog zemljaka i prethodnika u Zvezdi.\nNa njegovu žalost, nije išlo kako treba, nije dobijao šansu, delovalo je da fizički ne može da isprati napore u veoma zahtevnoj Bundesligi, niti da je još u stanju da kao dve godine stariji Jović rešeta mreže.\nNastupio je na deset utakmica i upisao jedan gol, a kao pozajmljeni igrač Anderlehtu nastupio je pet puta uz po pogodak i asistenciju.\nPred ovu sezonu još jedna pozajmica – izbor je pao na Volfsberger, klub iz grada Volfsberga u kom je već godinama kapiten nekadašnji fudbaler Partizana Nemanja Rnić.\nAmbiciozni klub je isposlovao dolazak mladog Srbina iz Frankfurta i pogodio je pošto je Joveljić na 16 mečeva upisao šest golova i jednu asistenciju, a posebno se izdvajaju njegove nedavne partije.\nMladi reprezentativac Srbije je tresao mreže na tri poslednje utakmice, a u duelu sa Fajenordom iz Holandije postigao je jedini pogodak i omogućio svom timu istorijsku pobedu za plasman u drugu fazu Lige Evrope.\nTakav rezultat je potpuno iznenađujući s obzirom na to da su se u grupi K takmičili još Dinamo Zagreb i CSKA Moskva.\nVrhunsku formu Joveljić je potvrdio i u austrijskoj Bundesligi, bio je strelac protiv Rida, za bod svom timu, a u duelu sa Tirolom je bio jedini igrač ekipe sa pozitivnom ocenom pošto je postigao počasni pogodak u porazu od 4:1.\nJoveljić je dobio veliku šansu u Volfsbergeru i koristi je, što je najbitnije za napadača stekao je veliko samopouzdanje i najavljuje da je pred njim zaista velika budućnost, a na upravi Zvezde ostaje da se izbori da svoje talente ne prodaje tako lako, već da pokuša da od njih izvuče i fudbalski, ne samo materijalni maksimum.\n► Matiću ni minut u mančesterskoj uspavanci /video/\n► Biramo najlepši gol – „štikla“, brzi voz iz Koreje ili „makazice neznanog junaka“ /video/


23-05-2020 08:59 Svet Planeta\nTrampova administracija je najnoviju odluku donela, zbog kako je navedeno, višestrukih kršenja Sporazuma o otvorenom nebu od strane Rusije.\nU zvaničnom saopštenju Udruženja za kontrolu naoružanja vi navodite da je Sporazum o otvorenom nebu pomogao u očuvanju post-hladnoratovskog mira da je omogućavanjem potpisnicama, uključujući SAD i Rusiju, da nadleću teritorije nenaoružanim osmatračkim letelicama pomogao u očuvanju transparentnosti i poverenja, učvrstio stabilnost i smanjio opasnost od konflikta. Koliko je opasno napustiti ovaj sporazum posle trideset godina i šta možemo da očekujemo u svetlu te odluke koja će stupiti na snagu odmah, dok će samo povlačenje biti sprovedeno za šest meseci?\n- Prvo treba očekivati da se NATO saveznice neće pridružiti SAD u povlačenju iz ovog sporazuma. One su jednoglasno apelovale na Vašington da ne preduzima ovakav korak. Drugo, treba očekivati veliku propagandnu kampanju Moskve. Mada su ruska kršenja ovog sporazuma bila neposredni uzrok ili izgovor za američku akciju, Vladimir Putin će pokušati da progura argument da su zapravo SAD te koje sistematski sprovode proces demontiranja globalne arhitekture kontrole naoružanja. I, treće, nastaviće se letovi u okviru Evrope, ali će ih biti manje, jer su SAD obezbeđivale NATO saveznicima najsavremenije avione za vazdušno osmatranje. Zbog toga će razmeni obaveštajnih podataka medju NATO saveznicama biti naneta šteta.\nKingston Rif, direktor odseka za politiku za razoružanje i smanjenje pretnje u Udruženju za kontrolu naoružanja navodi u pomenutom saopštenju da postoji jaka dvostranačka podrška u Kongresu za očuvanja američkog učešća u ovom sporazumu. Kako bi Kongres trebalo da postupi u svetlu ovog saopštenja?\n- Ova akcija administracije je direktno kršenje kongresnog zakona koji je odobren uz podršku republikanaca da Bela kuća mora da obavesti Kongres 120 dana pre nego što najavi nameru da se povuče iz sporazuma. Ona to nije učinila. Ovo je važan deo šireg opasnog trenda: da je administracija predsednika Trampa sistematski odbacivala ili ignorisala svaki pokušaj Kongresa da sprovede nadzor nad izvršnom granom vlasti. Predsednikove tvrdnje o apsolutnoj vlasti i slobodi od ograničenja koja bi uveo Kongres znače da Sjedinjene Države izgledaju kao da liče na ‘banana republike’ trećeg sveta. Specifično, kada je u pitanju Sporazum otvorenog neba, članovi Kongresa ne samo da bi trebalo da iznesu pojedinačna saopštenja protiveći se ovoj akciji, već i da odmah održe pretres i postave oštrija pitanja koja Bela kuća i Stejt department izbegavaju. Kongres ima i mnoge druge opcije - posebno u okviru zakona o obrambenom budžetu da zahteva razmatranje ove odluke.\nMediji navode izjavu Maršala Bilingslija, novog specijalnog predstavnika za kontrolu naoružanja predsednika Trampa: “Dođete do tačke kada morate da kažete što je mnogo mnogo je. Sjedinjene Države ne mogu da ostanu potpisnice u ovom sporazumu, ako ga Rusija nekažnjeno krši”.\nIsto tako Stejt department u svom saopštenju navodi:\nŠta bi po vama bili konstruktivni načini da se reše slučajevi nepoštovanja sporazuma od strane Moskve, umesto da se Vašington iz njega sasvim povuče?\n- U cilju odgovora na kršenja od strane Moskve, SAD bi trebalo tesno da sarađuju sa saveznicima kako bi zajedno izvršili pritisak na Moskvu, umesto da uzrokuju otvoreni jaz u okviru Severnoatlanskog saveza, kao što to ova akcija čini. Umesto da Vladimiru Putinu pruže još jednu laku pobedu na planu javne dipomatije, SAD bi mogle da pokrenu akciju da intenzivnijim korišćenjem mehanizama Otvorenog neba i nateraju Moskvu da plati veću cenu za kršenje. Povlačenje iz nesavršenih sporazuma je nezrela politika, i nije primerena onoj vrsti liderstva u alijansi koju su SAD obezbedjivale.\nOvaj sporazum su potpisale 34 države uključujući balkanske zemlje. Evropske zemlje su saopštile da žale zbog američkog povlačenja iz sporazuma. Da li će ova unilateralna odluka povećati rizik od konflikta u Evropi, posebno u Ukrajini?\n- Ne postoji neposredni rizik da će povlačenje SAD dovesti do konflikta u Ukrajini niti na drugim mestima u Evropi. Vrednost tog sporazuma je bila u obezbedjenju veće transparentnosti i izgradnje poverenja u vreme krize. Trebalo bi pak da budemo zabrinuti jer ako dodjemo do tačke još jednog velikog vojnog poteza Rusije u Ukrajini – imaćemo jednu alatku manje da se pozabavimo krizom i rešimo je.\nMaršal Bilingsli novi pregovarač za kontrolu naoružanja predsednika Trampa najavio je da će započeti pregovore o sveobuhvatnom sporazumu koji bi obuhvatio i Rusiju i Kinu i zamenio Novi START koji ističe u februaru.\nPa ipak neki eksperti veruju da bi odluka administracije mogla da bude nagoveštaj da će Sjedinjene Države napustiti sporazum Novi Start što bi dovelo do nove trke u naoružanju? Da li se slažete sa njima?\n- Nemoguće je znati šta Donald Tramp namerava da uradi u vezi s napuštanjem Novog START-a. On je pre svega motivisan opsesijom da poništi sve što je postigao njegov prethodnik Barak Obama. Trampovu ambiciju - da pregovara o još većem sporazumu u koji bi bili uključeni i Rusija i Kina je jednostavno nemoguće realizovati pre isticanja Novog START-a u februaru. Zabrinut sam neprijateljskim stavom prema svim sporazumima, što definiše pristup ove administracije i sve više celokupne republikanske stranke. Svakako eksperti administracije su izneli više argumenata protiv Novog START-a, kao i izgovora da se on ne produži, nego što su priznali njegove očigledne koristi. Ipak optimističan sam da će Novi START biti jedinstven za Trampov legat: odnosno da će predstavljati slučaj u kome će, pošto iscrpi sve druge opcije konačno učiniti pravu stvar.\nPročitajte OVDE šta je DŽo Bajden poručio Afroamerikancima.


"Država obezbeđuje polovinu sredstava za solarne panele"\n„Država obezbeđuje polovinu sredstava za solarne panele“\nBiznis Autor:Beta26. jul. 202113:29\nZorana Mihajlović Foto:MRE/ ZORAN PETROVIC\nMinistarka rudarstva i energetike Zorana Mihajlović izjavila je u Vrbasu da će ministarstvo početkom septembra raspisati javni poziv za dodelu subvencija za solarne panele, kao i da će se do kraja godine realizovati i drugi poziv za zamenu stolarije.\nMihajlović je danas, nakon potpisivanja ugovora o rekonstrukciji i energetskoj sanaciji osnovne škole i predškolske ustanove u Vrbasu vrednih ;skoro milion i po evra, rekla da će procedura za dodelu subvencija za solarne panele biti kao i za projekat zamene ;stolarije i da će država obezbediti polovinu potrebnih sredstava.\nOna je navela da očekuje da će sve lokalne samouprave najpre završiti svoj deo posla za prvi poziv.\n„Nisu sve raspisale javni poziv za kompanije, čekamo i da se formiraju komisije i da sredinom avgusta budu raspisani pozivi ka građanima. Drugi poziv će biti u decembru i pozivam sve gradove i opštine da se prijave, imaćemo svake godine tri poziva, ali ne smemo da dozvolimo da projekat traje narednih 20 godine“, rekla je Mihajlović.\nMinistarka je izjavila i da će nakon završetka radova u osnovnoj školi i predškolskoj ustanovi u Vrbasu, računi za električnu i toplotnu energiju biti znatno umanjeni, a ukupna emisija ugljen-dioksida biće smanjena za 40 odsto, odnosno za oko 400 tona godišnje.\n„Kada u aprilu budu gotovi radovi, svi ćemo imati priliku da vidimo kako će ovaj i ostali objekti izgledati i koliko projekat znači. Novac koji smo izdvojili nije mali, ali će uštede biti još veće, a ako računamo i Kruševac, Paraćin i Užice, gde se takođe sprovodi ovaj projekat, onda je to 1.500 tona manje“, istakla je Mihajlović.\nPrema njenim rečima, ovo je deo dugoročnog cilja Srbije, smanjenja potrošnje energije za 40 odsto do 2030. godine.\n„Takođe, plan je da imamo bar 50 procenata energije dobijene iz obnovljivih izvora, tek kada taj cilj postignemo možemo da govorimo o zelenoj agendi i o tome da se trudimo da imamo zdraviju životnu sredinu“, naglasila je ministarka.\nObradović: Zorana Mihajlović otvoreno zamajava javnost\nPrema njenim rečima, plan je da za pet godina Srbija podigne energetsku efikasnost na viši nivo, a za to će biti izdvojeno oko 150 miliona evra godišnje.\nNačelnik Južnobačkog okruga Milan Novaković kazao je da je ovakav projekat, jedan od prioriteta svih lokalnih samouprava u okrugu.\n„Šest od 12 lokalnih samouprava učestvuje u projektu podizanja energetske efikasnosti. Pozivam sve sugrađane da prate korake kako bi spremno dočekali primenu i u ovoj i narednoj godini“, rekao je Novaković.\nPredsednik Opštine Vrbas Predrag Rojević naveo je da Vrbas želi da bude lider u energetskoj efikasnosti.\nAmbasador Švajcarske u Srbiji Urs Šmid istakao je da njegova zemlja zajedno sa resornim ministarstvom podržava ovaj projekat i ujedno promoviše uvodjenje evropske energetske nagrade i mera za poboljšanje energetske efikasnosti u javnim zgradama u lokalnim samoupravama.\n„Takođe, podržavamo proogram snabdevanja toplotnom energijom u Vrbasu u periodu od 2021. do 2030, koji pruža osnovu za energetsku tranziciju“, rekao je ambasador.\ndržavna pomoćministarka rudarstva i energetikesolarni paneliZorana Mihajlović


Tri dana vikenda: Sve više kompanija skraćuje radnu nedelju | Original\n04/11/2019 04/11/2019 Budi aktuelan by editor\nTri dana vikenda: Sve više kompanija skraćuje radnu nedelju\nSve veći broj kompanija u svetu uvodi četvorodnevnu radnu nedelju i tri dana vikenda, umesto dosadašnje petodnevne, kako bi zadržali kvalitetne i sposobne radnike, pokazali su podaci američke agencije za istraživanje tržišta rada.\nPrema izveštaju “Society for Human Resource Management” iz SAD, mnoge kompanije u svetu uvode četvorodnevnu radnu nedelju kako bi privukle talentovane ljude iz svih delova sveta, napominjući da u današnjem globalizovanom svetu ljudi pronađu posao bez mnogo problema na drugom kraju sveta.\nPodaci ove agencije su pokazali da 27 odsto kompanija na globalnom nivou zaposlenima nudi mogućnost da rade četiri dana u nedelji i 9-10 sati dnevno, umesto dosadašnjih pet dana sa osmočasovnim radnim vremenom.\nRezultati njihovog istraživanja su takođe pokazali da je ovaj trend rezultirao boljim raspoloženjem među zaposlenima, ali i većom produktivnošću u kompanijama.\nTagovi: produktivnost produženi vikend skraćenje radnih dana tri dana vikenda\nBudi aktuelanDžez maraton: 7 Evropskih prestonica kulture sreće se u Novom Sadu\nBudi aktuelan, Budi kulturanIzložba "Devedesete: Rečnik migracija" u Muzeju Jugoslavije


Rekli su jasno da ne planiraju da implementiraju Briselski sporazum - ali sada se uz pomoć prijatelja prijavljuju u Savet Evrope\nPremijerka Srbije Ana Brnabić naglasila je danas da je takozvano Kosovo podnelo zahtev za članstvo u Savetu Evrope u godini kada je Priština uskratila jedno od osnovnih prava Srbima u južnoj pokrajini, a to je izjašnjavanje na referendumu 16. januara i izborima održanim 3. aprila.\n"To je vrhunac cinizma, nije to kršenje sporazuma, na šta smo navikli i što se podrazumeva - rekli su jasno da ne planiraju da implementiraju Briselski sporazum - ali sada se uz pomoć prijatelja prijavljuju u Savet Evrope koji je zaštitnik ljudskih prava i to oni koji su ponistili sva prava Srba na KiM", kazala je Brnabić na TV Pink.\n"Prava Srba krše najviše u 2022. godini kada su podneli zahtev za članstvo u Savetu Evrope. Očekujem od zemalja Kvinte da stanu iza svojih reči i kažu im ne, ne može. Ali videćemo. Zemlje Kvinte su dale oštru izjavu nakon što je Priština zabranila glasanje Srbima na KiM i kako će posle takve izjave podržati Prištinu da uđe u SE. Nemoguće je, a ako podrže, morali bi da objasne kako te dve stvari idu zajedno", poručila je Brnabić.\nOna je rekla da očekuje od zemalja Kvinte i G7 da ne podrže članstvo tzv. Kosova u Savetu Evrope i dodala da ako bude drugačije, "onda je oštro saopštenje Kvinte na nedozvoljavanje glasanja Srbima mrtvo slovo na papiru i paradiranje papirima koji nemaju težinu i ne znače ništa".\n"Sve što vidimo drugo iz dana u dan i sa istoka i zapada jeste licemerje i svako tumači međunarodno pravo kako mu odgovara i spočitava drugima, a najviše nama da nešto ne poštujemo, dok jedino mi poštujemo", ističe.\nKomentarišući odlikovanje jedne od država SAD - Ajove premijera privremenih prištinskih institucija Aljbina Kurtija, Brnabić kaže da je to odlikovanje jedne države u okviru SAD, a da je zanimljivije to što Kurti nije imao sastanke u Beloj kući ili sa nekim iz vrha Bajdenove administracije.\n"To nije imao ni do sada i u tom smislu mislim da Amerika ima mnogo više fer odnos i iskreniji stav prema nepoštovanju Briselskog sporazuma od EU koja je garant tog sporazuma", kazala je Brnabić.\nDodala je da su samo zahvaljujući SAD i Trampovoj administraciji ukinute 100 odsto takse na robu iz centralne Srbije i podsetila da je EU to deklarativno osuđivala, ali ništa više od toga nije uradila.\n"Nikakve konsekvence nije Priština trpela, SAD su uradile mnogo više i zahvaljujući njima su povučene takse i od tada igraju jasniju ulogu i mnogo jasnije se postavljaju prema kršenju sporazuma", kazala je premijerka.\nSrbija čvrsto za nastavak reformi i saradnju u regionu: Premijerka Brnabić se sastala sa austrijskim ministrom\nAna Brnabić Savet Evrope Dijalog Beograda i Prištine KVINTA


Ne paničiti zbog ruske prognoze - Ozon Media\nOd strane Ozon 09.03.2016.\nOd strane Ozon 09.03.2016. 0 komentar\nPovodom ruske vremenske prognoze za Srbiju, kojom se predviđaju obilnije padavine nego 2014. godine, meteorolog Nedeljko Todorović kaže za RTS da je teško predvideti toliko dana unapred koja će količina kiše pasti.\nOn je izjavio da Republički hidrometeorološki zavod Srbije ne očekuje tolike padavine.\nNedeljko Todorović je, gostujući u Dnevniku RTS-a, rekao da postoje stotine različitih modela za prognozu, a da Republički hidrometeorološki zavod koristi već proverene modele.\nIstiče da je RHMZ referentna ustanova u kojoj rade ljudi sa dosta iskustva i znanja.\n„Koristimo neke proverene modele stranih država, čak i domaće modele. Oslanjamo se na nekoliko tih modela, pre svega na Evropski centar i nemačku nacionalnu službu, i na osnovu toga se daju prognoze“, ističe Todorović.\n„Teško je tri, četiri dana unapred tvrditi sa velikom pouzdanošću da će biti ova ili ona količina padavina“, objašnjava Todorović, meteorolog sa 37 godina iskustva.\nPrema njegovim rečima, a po prognozi RHMZ-a, u četvrtak bi trebalo da bude velika količina padavina u istočnoj i centralnoj Srbiji, kao i južnim i jugozapadnim delovima zemlje.\nU petak se takve padavine očekuju u centralnim, zapadnim i jugozapadnim krajevima, i to ista količina – između 10 i 30 litara.\n„Kada bi se ta dva dana sabrala, u onim predelima, Šumadija, zapadna Srbija, valjevski kraj, pa i zapadno Pomoravlje, koje je i sada zahvaćeno, i jugozapad Srbije, u pojedinim regionima moglo bi da bude između 30 i 50 litara“, kaže Todorović.\nPredrag Marić, načelnik Sektora za vanredne situacije MUP-a Srbije, izjavio je da su, prema podacima koje je dobio od stručnjaka iz Rusije moguće padavine od 80 do 100 litara po kvadratnom metru.\nMeteorolog ističe da za paniku nema mesta, ali da je neophodna pripravnost.\n„Mislim da će nivo vode prilično da opadne, ali sudeći prema količinama kiše, biće ponovo porasta vodostaja. Međutim, ne mogu da kažem da li će voda da prelije“, rekao je Todorović.\nMitros počinje sa radom krajem meseca\nOd juče jedan udes i dva pijana vozača


KONFERENCIJA ZA MEDIJE POVODOM OTVARANJA 159. SEZONE SNP-A | TV Ars Medija\nPočetna > Kultura > KONFERENCIJA ZA MEDIJE POVODOM OTVARANJA 159. SEZONE SNP-A\nKONFERENCIJA ZA MEDIJE POVODOM OTVARANJA 159. SEZONE SNP-A\nby TV Ars Medija - 16/09/2019 0\nU Srpskom narodnom pozorištu održana je danas, 16. septembra, konferencija za medije povodom otvaranja i najave 159. sezone. Na konferenciji su učestvovali upravnik Zoran Đerić, Milovan Filipović, direktor Drame, Aleksandar Stankov, direktor Opere i Toni Ranđelović, direktor Baleta.\nPrema rečima direktora Drame Milovana Filipovića prva premijera u sezoni biće „Smederevo 1941.“ prema tekstu i režiji Ane Đorđević. Premijera će biti 27. septembra, a okosnica drame je pogibija sedamnaestoro glumaca SNP-a u velikoj smederevskoj eksploziji 5. juna 1941.\nZatim, kako je najavio Aleksandar Stankov, direktor Opere, sledeća premijera koja nas očekuje u SNP-u je opera „Faust“ Šarla Gunoa, koja će biti izvedena 2. novembra. Dirigent je Andrea Solinas, reditelj Aleksandar Nikolić, koreograf Aleksandar Ilić. Opera planira i turneju Orkestra Opere u Kini gde će nastupiti u šest gradova.\nPotom, planira se i rad na operi „Don Đovani“ u koprodukciji sa akademijom „Gipac“ iz Bostona.\nU okviru međunarodnog projekta „Cross Opera“, koji je podržala Kreativna Evropa – potprogram Kultura, i koji se realizuje u saradnji sa Teatro Comunale „Luciano Pavarotti“ di Modena, Italija i Landesteater Linz, Austrija, premijera opere u Srpskom narodnom pozorištu, kao i u Modeni i Lincu, biće izvedena u maju 2020. godine. Pored pozorišne saradnje projekat je značajan jer predstavlja unapređenje kulturne saradnje gradova Modene, Linca i Novog Sada – gradova pobratima.\nKako je najavio direktor Baleta Toni Ranđelović Balet SNP-a ove godine obeležava 70 godina od osnivanja i tim povodom planirano je izvođenje baleta „Ohridska legenda“ na muziku Stevana Hristića, krajem marta 2020.\nU novembru se očekuje i gostovanje austrijske baletske kompanije EuropaBallet iz Sankt Poltena, sa predstavom Amadeus u koreografiji Renata Zanele. EuropaBallet je austrijska baletska kompanija sa izuzetno visokim umetničkim dometima i pedagoškom praksom na evropskom i svetskom nivou.\nSnimak sa konferencije za medije povodom početka 159. pozorišne sezone je objavljen na Youtube kanalu, na sledećem linku: https://youtu.be/n-VBCOPJzDY\nTekst: J. LAGATOR\nFoto.: S. DOROŠKI\nTagovi srpsko narodno pozoriste KONFERENCIJA ZA MEDIJE POVODOM OTVARANJA 159. SEZONE SNP-A snp\nŠTA SE TO SPREMA U „KALEIDOSKOPU KULTURE“ ZA KRAJ SEDMICE?\nPROMOCIJA KNJIGE „DVA VEKA KARIKATURE NA PROSTORIMA JUGOSLAVIJE“


22-01-2021 19:35 Izdvojeno Srbija Politika Video\nPotpredsednica Stranke slobode i pravde Marinika Tepić izjavila je danas da je Državna revizorska institucija objavila reviziju poslovanja Elektroprivrede Srbije (EPS), u delu koji se odnosi na javne nabavke i ugovore sa fizičkim licima i da je utvrđeno da EPS nije postupao u skladu sa Zakonom o javnim nabavkama.\nTepić je rekla novinarima ispred sedišta EPS da je DRI je utvrdila da EPS nije postupao u sladu sa Zakonom o javnim nabavkama u 2018. i 2019. godini pri planiranju, sprovođenju postupaka i izveštavanja o javnim nabavkama, čija ugovorena vrednost iznosi 31,53 milijardi dinara bez PDV.\nOna je dodala da je revidirano 97 javnih nabavki, čija je ugovorena vrednost 44,35 milijardi dinara i da je EPS kršio Zakon o javnim nabavkama, dok je u 82 nabavke reč samo o jednom ponuđaču, što, prema njenim rečima, znači da su ili "uslovi nameštani", ili da su se "Milenko Grčić i rukovodstvo na neobičan način potrudili da od EPS oteraju sve druge ponuđače".\nKakva nova koalicija se formira u Srbiji, saznajte OVDE.\n"Prodajom EPS cena struje skače najmanje tri puta"\nEPS seče struju za dug preko 10.000 dinara


Red letenja · Aerodrom MORAVA (KVO) · Kraljevo Online\nAERODROM MORAVAv 0.1\nAerodrom Morava, poznat i kao aerodrom Lađevci, nalazi se u dolini Zapadne Morave, u mestu Lađevci, na teritoriji grada Kraljeva, Srbija. Jedan deo aerodroma poznat kao aerodrom Lađevci je vojni, a drugi deo, gde je izgrađen terminal, je civilni aerodrom Morava i on se nalazi u mestu Tavnik.\nAerodrom je lociran 15 km od Kraljeva, 21 km od Čačka, 32 km od Gornjeg Milanovca i 39 km od Kragujevca. Aerodrom je idealno lociran, ne samo za okolne gradove (Kraljevo, Čačak, Gornji Milanovac i Kragujevac), već i za Kruševac (70 km), Užice (80 km), Jagodinu (80 km) i Novi Pazar (110 km). Gradski centri koji gravitiraju aerodromu su ujedno i veliki industrijski centri. Postoji i jaka baza u poljoprivrednoj proizvodnji, posebno voćarstvu, kao i izuzetan turistički potencijal, pre svega u velikom turističkim centrima koji gravitiraju aerodromu (Vrnjačka Banja, ski centar Kopaonik itd).\nAerodrom MORAVA / Red letenja za sezonu 2021


DHL volonteri u Srbiji potvrdili posvećenost lokalnoj zajednici\nYou are at:Home»Vesti»DHL volonteri u Srbiji potvrdili posvećenost lokalnoj zajednici\nBy Vesna Kovačević on\t 14/09/2015 Vesti\nDHL International Beograd, deo vodeće svetske kompanije u oblasti poštanskih i logističkih usluga Deutsche Post DHL Group, svoju posvećenost lokalnoj zajednici potvrdio je i učešćem preko 100 svojih zaposlenih u akciji „DHL dani dobre volje“ na Zlatiboru, Sjenici i Sremčici. „DHL dani dobre volje“ deo je akcije Deutsche Post DHL Group „DHL dan volontera 2015“, koja se istovremeno održava širom sveta i promoviše volonterski duh među zaposlenima ove kompanije i njihov doprinos lokalnoj zajednici.\nU okviru ovogodišnjeg „DHL dana dobre volje“, a u okviru projekta Go Green, koji tretira korporativne društvene odgovornosti u oblasti zaštite životne sredine, veliki broj volontera DHL-a, u saradnji sa predstavnicima Opštine Čajetina, čistio je i sređivao lokaciju Spomen obeliksa na Šumovitom brdu, na Zlatiboru. Zaposleni kompanije DHL uključili su se i u akciju Fonda B92 „Bitka za škole“ u opremanje osnovne škole “Sveti Sava”, istureno odeljenje Vrbnica, u selu Bare kod Sjenice. U sklopu ove akcije, volonteri DHL-a organizovali su transport materijala i nameštaja kojim se oprema ova škola. Pored toga, 15. septembra zaposleni DHL-a podržaće sportski dan u Domu za decu i omladinu ometenu u razvoju “Sremčica” i mališanima obezbediti sokove i slatkiše.\nPočevši u Aziji i Pacifiku 2008. godine, „DHL dan volontera“ se tokom godina proširio na Ameriku, Bliski istok, Afriku i Evropu, i nastavlja da niže uspehe uključujući sve više zaposlenih. U 2013. godini inicijativa je proširena na globalni nivo DHL grupe i rezultirala je fantastičnim uspehom. Prošle godine više od 108.000 zaposlenih kompanije DHL učestvovalo je u 1.700 projekata od značaja za lokalne zajednice, u 117 zemalja širom sveta.\nKao deo „DHL dan volontera 2015“, Deutsche Post DHL predstavništva širom sveta učestvuju u različitim projektima zajednica kako bi podržali različite lokalne ciljeve. Sve aktivnosti u okviru „Global Volunteer Day“ podržavaju tri stuba korporativne društvene odgovornosti: – Obrazovanje (GoTeach), Zaštitu životne sredine (GoGreen) i Upravljanje u katastrofama (GoHelp).


Obustavljaj ulaganje u fosilna goriva\nUniverzitet je ove sedmice imenovao prvog zamjenika prorektora za klimu i održivost, čiji je cilj ubrzati i koordinirati istraživanje i obrazovanje o klimatskim promjenama\nAmerički univerzitet Harvard odlučio je prestati ulagati u fosilna goriva nakon gotovo decenije dugih kritika studenata i fakulteta, javlja Anadolu Agency (AA).\n“Harvard Management Company (HMC), koja upravlja zadužbama univerziteta sa sjedištem u Massachusettsu, smanjila je svoju izloženost fosilnim gorivima“, naveo je u saopćenju predsjednik te kompanije Larry Bacow.\nRekao je da HMC ima naslijeđena ulaganja kao ograničeni partner u velikom broju fondova privatnog kapitala sa udjelom u industriji fosilnih goriva.\n“Ova indirektna ulaganja čine manje od dva posto zadužbine, a brojke nastavljaju trend smanjivanja“, istakao je Bacow.\nNapominjući da HMC nije preuzeo nove obveze od 2019. godine, Bacow je rekao da HMC ne namjerava ulagati u tu oblast ni u budućnosti.\nZadužbina Univerziteta Harvard procijenjena je na oko 41,9 milijardi dolara od juna 2020. godine i najveća je akademska zadužbina na svijetu.\nUniverzitet je ranije ove sedmice imenovao prvog zamjenika prorektora za klimu i održivost, čiji je cilj ubrzati i koordinirati istraživanje i obrazovanje o klimatskim promjenama.\nHarvard Corporation, najviše upravljačko tijelo univerziteta, također je u aprilu 2020. godine uputilo HMC-u zahtjev da razvije plan za postizanje nulte emisije stakleničkih plinova do 2050.\n"Niko od nas neće biti pošteđen realnosti klimatskih promjena, što znači da smo svi zajedno u ovome. Moramo pronaći način da radimo rame uz rame kako bismo imali nadu u promjenu ponašanja, usvajanje politika i dekarbonizaciju ekonomije“, poručio je Bacow.


ГЛОБАЛ ПОСТ: Америка губи улогу лидера – замениће је Русија\nGLOBAL POST: Amerika gubi ulogu lidera – zameniće je Rusija\nPrvi put od završetka Drugog svetskog rata, SAD više nisu u ulozi svetskog lidera – objavio je Global Post.\nOvo je jedan od zaključaka autorskog teksta koji je napisao Džonatan Ejdelman, profesor Škole za međunarodne studije „Jozef Kerbel” pri Denverskom univerzitetu u Koloradu.\nAmerički stručnjak je prvo podsetio da su Sjedinjene Države odigrale ključnu ulogu u formiranju NATO, Svetske banke i MMF, da su lansirale Maršalov plan i podržale formiranje današnje Evropske unije. Dodao je da su SAD decenijama dominirale na Bliskom Istoku u Latinskoj Americi, Evropi i znatnom delu Azije.\nPodsetio, pa naglasio da Rusija – iako je na udaru zapadnih sankcija i u stanju ekonomske krize – ima izglede da od Amerike preuzme svetsko, globalno liderstvo.\nEjdelman je istovremeno ocenio da SAD nose teret odgovornosti za mnoge svetske probleme i da su već prisiljene da priznaju svoju nesposobnost da dalje utiču na procese u Libiji, Siriji, Iraku i Ukrajini.\nEjdelman naglašava da je „uloga globalnog lidera trenutno slobodna” i da bivše svetske sile iz Evrope (Velika Britanija, Francuska i Nemačka) ostaju pod američkim uticajem i vlašću, a da se Evropska unija pretvorila u „asocijaciju koja izmiče kontroli”.\nPo njegovom mišljenju, azijski giganti – Kina i Indija – još su daleko od statusa supersile i za njegovo dostizanje biće im potrebne još decenije.\nEjdelman posebno ukazuje da je Rusija ponovo postala potpuno slobodna od spoljnjeg uticaja i da njenu politiku podržavaju mnoge zemlje u svetu (Egipat, Sirija, Jordan, Izrael, Indija, vijetnam, Venecuela, Argentina…).\n„Stare alijanse, koje su bile iskovane još u vreme hladnog rata, pozdravljaju povratak Rusije ulozi koja joj je dobro poznata. To toj ogromnoj zemlji omogućava lak dostup Evropi, Aziji i Bliskom Istoku” – zaključio je Džonatan Ejdelman u autorskom tekstu u Global Post.


Karadžić osporio nalaze vještaka Dorotheje Hanson - Klix.ba\n14.6.2011. u 20:08\nNekadašnji predsjednik Republike Srpske (RS) Radovan Karadžić osporio je pred Haškim tribunalom nalaze vještaka optužbe Dorotheje Hanson o ulozi kriznih štabova Srpske demokratske stranke (SDS) uoči izbijanja sukoba i u prvim mjesecima rata u BiH 1992. godine.\nTokom unakrsnog ispitivanja, Karadžić je negirao tvrdnju Hansonove da su krizni štabovi SDS bili ključni instrumenti za uspostavljanje srpskih vlasti, uklanjanjem muslimana i Hrvata u mnogim bosanskim opštinama, prije i tokom rata u BiH.\nTadašnji lider SDS optužen je, između ostalog, za progon nesrba iz 20 općina širom BiH, koje su, po optužnici, trebalo da budu dio nove, ujedinjene srpske države.\nKaradžić je u sudnici predočio dokumenta, između ostalog i svoje naređenje o tome da se manjinske zajednice, odnosno pripadnici drugih nacija zaštite, ali je Hansonova ostala pri nalazu svog izvještaja, koji je sačinila na zahtjev optužbe.\nOptuženi je, na osnovu tih dokumenata, tvrdio da su krizni štabovi pokušavali da zadrže nesrbe u opštinama koje su kontrolisali i da su odlazak omogućavali samo onima koji su to izričito željeli.\nVještak tužilaštva je, međutim, uzvratila da se dobrovoljnost odlaska nesrba mora sagledati u svjetlu opštih okolnosti nasilja kojem su muslimani i Hrvati bili podvrgavani širom BiH.\nHansonova je naglasila i da nigdje u dokumentima o kriznim štabovima nije našla da su oni pokušavali da zadrže nesrbe, nego samo da su omogućavali njihov odlazak.\nOduzimanje deviza od nesrba pri njihovom odlasku, Karadžić je pokušavao da opravda odlukom vlasti tadašnje srpske autonomije u Bosanskoj Krajini koja je bila zasnovana na propisu SFRJ.\nKaradžićevu tvrdnju da je to bilo "privremeno oduzimanje" deviza, Hansonova je odbacila riječima da novac nikome nije bio vraćen.\nUnakrsno ispitivanje Hansonove, Karadžić nastavlja sutra.